Τελικά να παίρνουμε λάδι από το χωριό; - Μια συζήτηση γύρω από το ελαιόλαδο » ForNews\nΑρχική ΑΓΡΟΤΙΚΑ Τελικά να παίρνουμε λάδι από το χωριό; – Μια συζήτηση γύρω από...\nΤο ελαιόλαδο είναι προϊόν που ελέγχεται με επίσημη ανάλυση από οργανοληπτικό εργαστήριο και η ανάλυση αυτή έχει μεγάλη ισχύ.\nΜια συζήτηση γύρω από το ελαιόλαδο, τις κατηγορίες του και τα ζητήματα που αντιμετωπίζουν οι ελαιοπαραγωγοί.\nΑν υπάρχει ένα προϊόν που είναι γραμμένο στο DNA μας αυτό είναι το ελαιόλαδο. Μία κληρονομιά από την οποία και να θέλεις να ξεφύγεις δε γίνεται, σχεδόν γεννιέσαι με αυτό μέσα στο αίμα σου. Από το τσιτσίρισμα στα τηγανητά αυγά και το άρτυσμα στο ζεστό ψωμί μέχρι τη γνωστή σε όλους μας “παπάρα” και φυσικά τα “λαδερά”, το ελαιόλαδο είναι συνδεδεμένο με την ελληνική και μεσογειακή διατροφή. Σε κάθε σπίτι έχει υπάρξει το λεγόμενο “λάδι από το χωριό”, σε έναν τενεκέ, κρυμμένο συνήθως κάτω από έναν νεροχύτη. Όσο κι αν αλλάζουν οι εποχές και οι διατροφικές μας συνήθειες, το ελαιόλαδο παραμένει βασικό συστατικό της κουζίνας μας και μάλιστα ένα πολύτιμο, ωφέλιμο προϊόν για την καλή μας υγεία.\nΜόνο που όπως συμβαίνει με όλα τα αγαθά που καταναλώνουμε, έτσι και με αυτό, οφείλουμε να χτίσουμε μία σχέση εμπιστοσύνης. Μιλώντας με ανθρώπους που ασχολούνται ενεργά με την ελαιοπαραγωγή, είναι σημαντικό να γνωρίζουμε την ποιότητα του προϊόντος και πώς αυτή πρέπει να αντιστοιχεί στην τιμή του, καθώς επίσης και να καταρριφθεί η πεποίθηση που θέλει τα ελαιόλαδα του σούπερ-μάρκετ να μην είναι καλά. Και τέλος, να αντιληφθούμε τις δυσκολίες των μικρών παραγωγών. Βιολογικοί μικροπαραγωγοί, όπως ο Γιάννης Αλεξόπουλος, ιδρυτής του Prasinoproject, μιας αμιγούς γεωπονικής εταιρείας με ετερόκλητους τομείς δραστηριότητας στη Σπάρτη, αποτελούν ένα πραγματικό κομμάτι στη ραχοκοκαλιά της σύγχρονης ελαιοπαραγωγής. Και ο ίδιος με τη σειρά του καταρρίπτει την ευρύτερη αντίληψη ότι “όλα τα λάδια ίδια είναι”, τονίζοντας πώς ένα καλό ελαιόλαδο αναβαθμίζει όχι μόνο την καθημερινότητα αλλά και τη γαστρονομία μας.\nΗ περιεκτικότητα του Εξαιρετικού Παρθένου Ελαιόλαδου σε ελεύθερα λιπαρά οξέα, εκφραζόμενη σε ελαϊκό οξύ, δεν υπερβαίνει τα 0,8 g ανά 100 g ενώ του Παρθένου Ελαιόλαδου δεν υπερβαίνει τα 2 g ανά 100 g.\nΤΟ ΕΛΑΙΟΛΑΔΟ ΜΕ ΜΙΑ ΜΑΤΙΑ\nΤόσο το Εξαιρετικό Παρθένο Ελαιόλαδο όσο και το Παρθένο Ελαιόλαδο προέρχονται απευθείας από την ελιά. Το πρώτο έχει χαμηλή οξύτητα, κι άλλα χαρακτηριστικά οργανοληπτικά, ενώ στο δεύτερο η οξύτητα είναι λίγο πιο υψηλή. Και τα δύο πρέπει να περάσουν τη δύσκολη πίστα της πιστοποίησης προκειμένου να βγουν στην αγορά. Στη συνέχεια ακολουθεί το ελαιόλαδο αποτελούμενο από εξευγενισμένα ελαιόλαδα και παρθένα ελαιόλαδα και το πυρηνέλαιο.\nΗ περιεκτικότητα του Εξαιρετικού Παρθένου Ελαιόλαδου σε ελεύθερα λιπαρά οξέα, εκφραζόμενη σε ελαϊκό οξύ, δεν υπερβαίνει τα 0,8 g ανά 100 g ενώ του Παρθένου Ελαιόλαδου δεν υπερβαίνει τα 2 g ανά 100 g. Για να καταστεί δυνατός ο διαχωρισμός μεταξύ των διαφόρων τύπων ελαίου, έχουν καθοριστεί τα φυσικοχημικά χαρακτηριστικά για το καθένα, καθώς και τα οργανοληπτικά χαρακτηριστικά των παρθένων ελαίων, κατά τρόπο που να διασφαλίζεται η γνησιότητα και η ποιότητα των εν λόγω προϊόντων, με την επιφύλαξη των υπολοίπων διατάξεων, οι οποίες αφορούν αυτό το θέμα. Η ποιότητα του ελαιόλαδου επηρεάζεται σημαντικά από πληθώρα παραγόντων που είναι δυνατό να επιδρούν ακόμη και κατά το στάδιο ανάπτυξης του καρπού κατά την επαφή του με παράσιτα, μικροοργανισμούς, υγρασία, οξυγόνο, έντονο φως, θερμοκρασία και προσδιορίζεται με την μέτρηση ορισμένων φυσικοχημικών παραμέτρων όπως η οξύτητα, ο αριθμός υπεροξειδίων και η απορρόφηση στο υπεριώδες. Για τα παρθένα ελαιόλαδα στα κριτήρια ποιότητας συμπεριλαμβάνεται και η οργανοληπτική αξιολόγηση.\nΑυτό που θα πρέπει να ξεκαθαρίσουμε είναι ότι το Εξαιρετικό Παρθένο Ελαιόλαδο δεν σημαίνει και απαραίτητα βιολογικό, το οποίο δεν έχει να κάνει με την κατηγορία του προϊόντος, αλλά με τον τρόπο της καλλιέργειας.\n“’Έχουμε το Εξαιρετικό Παρθένο Ελαιόλαδο με συμβατική καλλιέργεια κι ένα άλλο που γίνεται με βιολογική. Τα χαρακτηριστικά ως προς τη χημεία και την οργανοληπτική του αξιολόγηση είναι τα ίδια. Το αν κάποιο έχει υπολειμματικότητα φυτοφαρμάκων και άλλων επιμολυντών έχει να κάνει με το βιολογικό κομμάτι» εξηγεί ο Χρήστος Δήμιζας, Χημικός με Μεταπτυχιακό στη Χημεία Τροφίμων, ιδρυτής και ιδιοκτήτης της εταιρείας GREEKPOL, η οποία μετράει 17 χρόνια στην αγορά.\nΜε τα οικογενειακά στρέμματα στην Τριφυλία, η GREEKPOL καταφέρνει και διατηρεί σταθερή την ποιότητά της, φροντίζοντας μέχρι και την τελευταία λεπτομέρεια, όπως για παράδειγμα το γεγονός ότι τα μπουκάλια που θα σφραγιστούν με το ελαιόλαδο, διαθέτουν φίλτρο UVA. Αξίζει να σημειωθεί ότι η εταιρεία GREEKPOL παράγει το ΕΠΟΣ ΠΟΠ Καλαμάτας, το οποίο δεν αναφέρεται αποκλειστικά στην πόλη αλλά σε περιοχές σε ολόκληρο τον νομό Μεσσηνίας. “Αυτά τα ΠΟΠ ελαιόλαδα διαθέτουν κάποια ποιοτικά χαρακτηριστικά που έχουν πάει με φάκελο στην Κομισιόν, έχουν πιστοποιηθεί και αδειοδοτηθεί βάσει ποιοτικών στάνταρ. Είναι μία υποκατηγορία δηλαδή” καταλήγει ο Χρήστος.\nΟι περισσότεροι από εμάς έχουμε ακουστά την Κορωνέικη που είναι και η βασίλισσα των ποικιλιών. Φύεται σε μεγάλη έκταση στην Ελλάδα και χαρακτηρίζεται από έντονο άρωμα και γεύση σε ισορροπία. Υπάρχουν όμως και πολλές άλλες ποικιλίες, όπως το Μανάκι, η Τσουνάτη καθώς και η Αθηνολιά οι οποίες έχουν το δικό τους μοναδικό χαρακτήρα και διαφορετικά χαρακτηριστικά.\nΚορωνέικη ποικιλία είναι και το συντριπτικό ποσοστό ελαιόλαδου που παράγει ο Γιάννης Αλεξόπουλος, σε συνδυασμό με την ξεχωριστή (και πιο σκληροτράχηλη αλλά και γευστική) ποικιλία της Αθηνοελιάς. Ο ίδιος προσεγγίζει την ελαιοπαραγωγή τόσο από την πλευρά του παραγωγού όσο και από αυτή του γεωπόνου, καθώς είναι απόφοιτος του Γεωπονικού Πανεπιστημίου Αθηνών.\nΟ ίδιος αναφέρεται στη Λακωνία ως μια πολύ προικισμένη περιοχή για την ελαιοκομία της, καθώς ο συνδυασμός κλίματος, εδάφους, γεωγραφίας και, φυσικά, τεχνογνωσίας είναι ιδιαίτερα προνομιακός.\nΓια πάνω από δέκα χρόνια, παράγει πιστοποιημένο βιολογικό ελαιόλαδο το οποίο αξιολογείται σταθερά ως Εξαιρετικό Παρθένο.\nΜία μεγάλη και σημαντική υποσημείωση όμως είναι ότι η βιολογική προσέγγισή του δεν αφορά την ελάχιστα ανώτερη τιμή πώλησης, όσο την προσπάθεια για παράγωγή ενός πραγματικά παραδοσιακού, απαλλαγμένου από χημικά, ελαιόλαδου υψηλών προδιαγραφών. Φέτος μάλιστα, έγινε η πρώτη εμφιάλωση του ελαιόλαδου και ο ίδιος στοχεύει σε αγορές υψηλού γαστρονομικού ενδιαφέροντος τόσο στην Ελλάδα όσο και στην κεντρική Ευρώπη.\nΟι βρώσιμες ελιές παραγωγής του Γιάννη Αλεξόπουλου ακολουθούν την ποιότητα του ελαιόλαδου, με τη μοναδική διαφορά ότι εκεί ακολουθείται ακόμα η πλήρης παραδοσιακή διαδικασία ώστε να μετατραπεί η ελιά από πικρή και σκληρή, στο μοναδικό μεζέ που όλοι λατρεύουμε.\nΤΙ ΣΥΜΒΑΙΝΕΙ ΜΕ ΤΟΝ ΤΕΝΕΚΕ ΤΟΥ ΧΩΡΙΟΥ\nΑνοίγοντας μια μεγάλη συζήτηση γύρω από τον τενεκέ του χωριού, οι ελαιοπαραγωγοί που εμφιαλώνουν και προσπαθούν να βιοποριστούν μέσα από τη δουλειά τους και που αγωνιούν για την ποιότητα του προϊόντος τους, στηρίζουν το επώνυμο, συσκευασμένο ελαιόλαδο.\nΟ Χρήστος Δήμιζας τονίζει πώς υπάρχει μία εγγύηση, την οποία δεν μπορεί να δώσει το χύμα ελαιόλαδο, ενώ ταυτόχρονα η ψήφος εμπιστοσύνης στο συσκευασμένο ελαιόλαδο είναι και μια προσπάθεια στήριξης των ελληνικών, μικρών εταιρειών που κάνουν καλά τη δουλειά τους. “Δεν είναι ότι το λάδι είναι επικίνδυνο αλλά γιατί να μην φάει ο καταναλωτής αυτό που πληρώνει;\nΠολλές φορές, ξεφορτώνονται λάδια που δεν πέρασαν στη δειγματοληψία, ακόμα και προπέρσινα και τα πουλάνε ως κάτι καλύτερο. Τα περισσότερα Εξαιρετικά Παρθένα Ελαιόλαδα που έχουμε συσκευάσει ποτέ σαν εταιρεία είναι λάδια premium και τα δίνουμε κανονικά. Είναι παράβαση να αναφέρεται κάτι παραπάνω από την κατηγορία που ορίζει ο νόμος, απεχθάνομαι τη λέξη premium. Αλλά έχουμε μάθει να λέμε ‘άσε τι βάζουν μέσα στα λάδια των σούπερ μάρκετ’ ενώ και το δικό μου λάδι είναι από χωριό και περνάει από όλους τους ελέγχους που πρέπει”.\n. “Δεν είναι ότι το λάδι είναι επικίνδυνο αλλά γιατί να μην φάει ο καταναλωτής αυτό που πληρώνει;\nΟ Χρήστος ΔήμιζαςΦ τονίζει τις δυσκολίες του χώρου, λέγοντας πώς η παράνομη διακίνηση και η νοθεία έρχεται σε αντίθεση με τις προσπάθειες των ελαιοπαραγωγών να ανταπεξέρχονται στα έξοδα που έχει μία εταιρεία, πόσω μάλλον όταν αυτή είναι μικρή και οικογενειακή και στις δειγματοληψίες, μέσα από τις οποίες αποφασίζεται ακόμα και ανάκληση του προϊόντος αν δεν πληροί τα κριτήρια.\nΠαρόλα, αυτά ο ίδιος δεν αφορίζει τον τενεκέ του χωριού όσον αφορά στην ποιότητα, που όπως λέει υπάρχει δυστυχώς σε ένα μικρό ποσοστό. “Υπάρχουν τενεκέδες που έχουν εξαιρετικά λάδια, αλλά είναι αυτοί που θα υπάρχει η ‘φοβέρα’ ότι αυτός που το πουλάει σε κάποιον άλλον, το δίνει στη σωστή τιμή και θέλει να ξαναπουλήσει. Προσέχει δηλαδή τον πελάτη.\nΣτην περίπτωση του Μάνου Αθανασάκου, ο οποίος ολοκληρώνει το διδακτορικό του στην Ασφάλεια Δικτύων, αλλά ασχολείται με την ελαιοπαραγωγή μαζί με την οικογένειά του, το ελαιόλαδο του δεν έχει εμφιαλωθεί ακόμα αλλά είναι πραγματικά εξαιρετικό. Όντας και ο ίδιος μάγειρας μαζί με τις πολλές ακόμα ιδιότητές του, τροφοδοτεί εδώ και καιρό γνωστά αθηναϊκά εστιατόρια με το ελαιόλαδο και τις ελιές από τα οικογενειακά χωράφια που βρίσκονται στον Ταΰγετο.\nΤα αιωνόβια δέντρα που άνηκαν στους παππούδες του, βρίσκονται ανάμεσα σε θυμάρια, θρούμπια, καστανιές και καρυδιές, γύρω από το ορεινό χωριό της Άρνας, σε ένα μέρος αρκετά ιδιόμορφο όπως το περιγράφει και ο ίδιος. Ο Μάνος Αθανασάκος σέβεται τον κύκλο της ζωής των δέντρων του και δεν τα έχει ψεκάσει ποτέ. Παράλληλα, μετράει την οξύτητα του ελαιόλαδου που παράγει και όπως λέει κατατάσσεται σε αυτή του Εξαιρετικού Παρθένου.\n“Ξέρω ότι είναι βιολογικό το λάδι μου δεν χρειάζεται να το πιστοποιήσω, δεν πιστεύω σε αυτό, όταν άλλοι καλλιεργητές ψεκάζουν συνεχώς με βιολογικά φάρμακα ενώ εγώ δεν ρίχνω τίποτα. Καμιά φορά κρίνουμε από το εξωτερικό περίβλημα που μπορεί να είναι κάτι ευτελές όπως ο τενεκές (σ.σ. ο ίδιος χρησιμοποιεί ειδικά μπιτόνια για να μεταφέρει το λάδι του), δεν φαίνεται η αξία του. Ναι μεν κάποιοι πουλάνε λάδι με μούργα ή άλλη ποιότητα από αυτή που λένε, άλλα υπάρχουν ελαιόλαδα που μπορεί να αξίζουν πολύ περισσότερο από αυτά που μπαίνουν σε εντυπωσιακά μπουκάλια”.\nΦέτος, κατάφερε να βγάλει ένα μονοποικοιλιακό ελαιόλαδο Αθηνολιάς, στο οποίο όπως λέει παίζει ρόλο το terroir. “Είναι λίγο πικάντικο, φρουτώδες και μου βγάζει κάπως καρύδι” θα πει περιγράφοντάς το. “Τα τελευταία χρόνια υπάρχει μία συνεχής αναζήτηση στις κουζίνες κι αυτό είναι πολύ ωραίο.\nΈχει τύχει να μου ζητήσει ένας μάγειρας το λάδι μου γιατί είχε φανταστεί να βγάλει ένα συγκεκριμένο πιάτο και ήθελε τη γεύση του. Μια άλλη φορά, σε ένα εστιατόριο έτρωγε ένας μεγάλος κριτικός ελαιόλαδου και αφού δοκίμασε το δικό μου είπε ότι είναι το πιο ωραίο που έχει φάει μαζί με του Πέσκια. Ε και χάρηκα αρκετά”.\nΑυξάνονται οι μάγειρες που αναζητούν νέα προϊόντα ανά την Ελλάδα, με αποτέλεσμα να υπάρχει μια ευγενής (;) άμιλλα σε εξέλιξη για το ποιος θα ανακαλύψει το πιο καινούργιο, νόστιμο προϊόν. Και σε πολλές περιπτώσεις, αυτά βρίσκονται μακριά από τα ράφια των σούπερ-μάρκετ, σε περιοχές κάπως αχαρτογράφητες. Αυτή η ρομαντική αναρχία στις κουζίνες αναδεικνύει καλές δουλειές που δεν μπορούν να προχωρήσουν τόσο γρήγορα καθώς δεν βασίζονται σε μεγάλες επιχειρήσεις.\nΗ στήριξη σε μικρούς παραγωγούς, όπως στην περίπτωση του Γιάννη Αλεξόπουλου, ο οποίος βασίζεται στα οικογενειακά ελαιόδεντρα αλλά και του Μάνου Αθανασάκου που κάνει την προσπάθειά του, είναι σημαντική για να σπάσει το μονοπώλιο των μεγάλων επιχειρήσεων. Αξίζει να σημειωθεί, ότι ο Μάνος Αθανασάκος πουλάει το ελαιόλαδο του στα εστιατόρια, όπως ορίζει ο νόμος, καθώς με τους τόνους που παράγει έχει έσοδα κάτω από το προβλεπόμενο όριο για το “άνοιγμα χαρτιών”, δηλαδή εταιρείας.\nΜία από τις δυσκολίες όμως που θέτει ο ίδιος στο τραπέζι είναι ότι υπάρχει ελλιπής πληροφορία σχετικά με το πώς μπορεί να κάνει το επόμενο βήμα για το τι συμφέρει τελικά έναν αγρότη με μικρή παραγωγή.\n«Λέω ότι υπάρχει ένα καρτέλ στο ελαιόλαδο. Στη Μεσόγειο, οι ελαιοπαραγωγικές δυνάμεις είναι η Τυνησία, το Μαρόκο, η Ισπανία, η Ιταλία και η Ελλάδα. Έτσι, όποιος έχει τα περισσότερα δέντρα έχει και τον μεγαλύτερο λόγο στη διαμόρφωση της τιμής. Αυτό πάει αναλογικά, με την προσφορά και τη ζήτηση σε τόνους και η Ελλάδα δεν ανήκει στους μεγάλους παίκτες.\nΣτο ελαιοτριβείο η τιμή ρυθμίζεται βάσει αυτής που έχει ρυθμιστεί. Επίσης, σε χρεώνει το δικαίωμα που είναι 10%. Αν εγώ δεν θέλω να κρατήσω το λάδι και θέλω να το πουλήσω, θα μου πει ότι το αγοράζω 3,60 (αυτή η τιμή είναι το κατώτατο όριο τώρα). Μπορείς να αγοράσεις και το δικαίωμα, ώστε να το πάρεις πίσω”.\n“Στη Μεσόγειο, οι ελαιοπαραγωγικές δυνάμεις είναι η Τυνησία, το Μαρόκο, η Ισπανία, η Ιταλία και η Ελλάδα.\nΈτσι, όποιος έχει τα περισσότερα δέντρα έχει και τον μεγαλύτερο λόγο στη διαμόρφωση της τιμής. Αυτό πάει αναλογικά, με την προσφορά και τη ζήτηση σε τόνους και η Ελλάδα δεν ανήκει στους μεγάλους παίκτες.”\nΣτη Μεσόγειο, οι ελαιοπαραγωγικές δυνάμεις είναι η Τυνησία, το Μαρόκο, η Ισπανία, η Ιταλία και η Ελλάδα.\nΟΙ ΔΥΣΚΟΛΙΕΣ ΤΟΥ ΛΑΔΙΟΥ\nΑκραία καιρικά φαινόμενα, όπως ο παγετός αλλά και η ζέστη σε περιόδους που δεν δικαιολογείται, η πολλή ξηρασία αλλά και βροχή σε περιόδους ανθοφορίας, ο δάκος και τα ψεκάσματα σε διπλανά κτήματα, αποτελούν εχθρούς της παραγωγής. Όπως παρατηρεί ο Μάνος Αθανασάκος, τα 4-5 τελευταία χρόνια, την περίοδο του Μαϊου που είναι και αυτή που ανθίζει η ελιά, η θερμοκρασία είναι αρκετά υψηλή για τα δεδομένα της εποχής. Αυτό έχει ως αποτέλεσμα να καίγεται το άνθος και αν δεν χάσεις όλη την παραγωγή, μπορεί να είσαι μείον στο 40-50%. Ο ισχυρός παγετός από την άλλη, όπως εξηγεί ο Χρήστος Δήμιζας μπορεί να ‘κάψει’ την ελιά και τους χυμούς της.\nΠέρα από τις καιρικές συνθήκες, παίζει ρόλο η μορφολογία του εδάφους. Για παράδειγμα, τα χωράφια του Μάνου Αθανασάκου βρίσκονται σε βαθμίδες, σε ένα ιδιαίτερα ιδιόμορφο έδαφος. Αυτό σημαίνει ότι μόνο για το στρώσιμο των πανιών, χρειάζονται δύο ώρες. Και οι αντιξοότητες δεν σταματούν εδώ. “Συνοπτικά, τα πάντα ξεκινούν από την πολιτική γραμμή, την οικονομοτεχνική εξωστρέφεια και την προστασία του προϊόντος από την κεντρική εξουσία. Σε όλα αυτά που (δεν) γίνονται από τους αρμοδίους, προσθέτουμε και την κατακόρυφη άνοδο στο εξοδολόγιο του αγρότη λόγω ενεργειακής κρίσης. Εμείς είμαστε εδώ όμως για να δείξουμε ότι τα λακωνικά βιολογικά προϊόντα ελιάς (ελαιόλαδο, βρώσιμες ελιές, πάστα ελιάς κτλ) μπορούν να πρωταγωνιστήσουν παρά τις δυσκολίες” εξηγεί ο Γιάννης Αλεξόπουλος και προσθέτει ότι το σημαντικότερο βήμα είναι η πρόσφατη συγκρότηση ενός μικροσυνεταιρισμού με κοινό όραμα τη βελτιστοποίηση του προϊόντος που λέγεται λακωνικό βιολογικό ελαιόλαδο.\n“Το ελαιόλαδο είναι προϊόν που ελέγχεται με επίσημη ανάλυση από οργανοληπτικό εργαστήριο και η ανάλυση αυτή έχει μεγάλη ισχύ. Αν δεν βγει σωστή, το προϊόν ανακαλείται. Αν βγάλει ελάττωμα πάνω από το όριο που έχει καθοριστεί, δεν είναι πια Εξαιρετικό Παρθένο Ελαιόλαδο και πρέπει να ανακληθεί. Αν λοιπόν, το προϊόν μου περάσει το τεστ και σε δύο μήνες κάποιος το φυλάξει λάθος και τα χαρακτηριστικά του έχουν αλλοιωθεί και γίνει έλεγχος, δεν περνάει το τεστ. Γι’ αυτό θα πρέπει να έχω κρατήσει ένα αντιδείγμα για να αποδείξω ότι δεν είμαι ελέφαντας. Πολλές φορές μπορεί να το πάω σε ένα σούπερ-μάρκετ που οι λάμπες είναι πιο δυνατές από όσο πρέπει και το χτυπάει το φως και παρά την ειδική επίστρωση με φίλτρο UV στο μπουκάλι μου, το φως περνάει και έχουμε φωτοαλλοίωση. Πάει ο ΕΦΕΤ, βγαίνει το λάδι εκτός ορίων (μπορεί να φταίνε πολλά) κι εγώ έχω αντιδείγματα αλλά αυτά πρέπει να έχουν πιστοποίηση ISO για τη σωστή διατήρηση και αυτό είναι ένα κόστος δυσβάσταχτο. Και μιλάμε για μία μικρή εταιρεία στην αγορά” καταλήγει ο Χρήστος Δήμιζας.\nΤελικά το λάδι έχει ημερομηνία λήξης; Το Εξαιρετικό Παρθένο Ελαιόλαδο είναι ένα τρόφιμο που αλλοιώνεται με το πέρασμα του χρόνου, όπως επιβεβαιώνει και η Κωνσταντίνα Μπολέτη. “Πιο συγκεκριμένα, με την πάροδο του χρόνου υφίσταται οξειδώσεις από το φως που θα εκτεθεί, τη θερμοκρασία που θα αποθηκευτεί και ως και από τον αέρα που περιέχει το δοχείο. Ειδικά δε, αν δεν συντηρείται σωστά, υποβαθμίζεται ακόμη περισσότερο και σε πιο σύντομο χρονικό διάστημα και για να ωφεληθούμε θα πρέπει να πρέπει να το καταναλώνουμε άμεσα”.Τελικά να παίρνουμε λάδι από το χωριό;\nΟ Χρήστος Δήμιζας τονίζει πώς υπάρχει μία εγγύηση, την οποία δεν μπορεί να δώσει το χύμα ελαιόλαδο, ενώ ταυτόχρονα η ψήφος εμπιστοσύνης στο συσκευασμένο ελαιόλαδο είναι και μια προσπάθεια στήριξης των ελληνικών, μικρών εταιρειών που κάνουν καλά τη δουλειά τους.\n“Δεν είναι ότι το λάδι είναι επικίνδυνο αλλά γιατί να μην φάει ο καταναλωτής αυτό που πληρώνει; Πολλές φορές, ξεφορτώνονται λάδια που δεν πέρασαν στη δειγματοληψία, ακόμα και προπέρσινα και τα πουλάνε ως κάτι καλύτερο. Τα περισσότερα Εξαιρετικά Παρθένα Ελαιόλαδα που έχουμε συσκευάσει ποτέ σαν εταιρεία είναι λάδια premium και τα δίνουμε κανονικά.\nΕίναι παράβαση να αναφέρεται κάτι παραπάνω από την κατηγορία που ορίζει ο νόμος, απεχθάνομαι τη λέξη premium. Αλλά έχουμε μάθει να λέμε ‘άσε τι βάζουν μέσα στα λάδια των σούπερ μάρκετ’ ενώ και το δικό μου λάδι είναι από χωριό και περνάει από όλους τους ελέγχους που πρέπει”.\nΟ Χρήστος Δήμιζας τονίζει τις δυσκολίες του χώρου, λέγοντας πώς η παράνομη διακίνηση και η νοθεία έρχεται σε αντίθεση με τις προσπάθειες των ελαιοπαραγωγών να ανταπεξέρχονται στα έξοδα που έχει μία εταιρεία, πόσω μάλλον όταν αυτή είναι μικρή και οικογενειακή και στις δειγματοληψίες, μέσα από τις οποίες αποφασίζεται ακόμα και ανάκληση του προϊόντος αν δεν πληροί τα κριτήρια.\nΣτην περίπτωση του Μάνου Αθανασάκου, ο οποίος ολοκληρώνει το διδακτορικό του στην Ασφάλεια Δικτύων, αλλά ασχολείται με την ελαιοπαραγωγή μαζί με την οικογένειά του, το ελαιόλαδο του δεν έχει εμφιαλωθεί ακόμα αλλά είναι πραγματικά εξαιρετικό. Όντας και ο ίδιος μάγειρας μαζί με τις πολλές ακόμα ιδιότητές του, τροφοδοτεί εδώ και καιρό γνωστά αθηναϊκά εστιατόρια με το ελαιόλαδο και τις ελιές από τα οικογενειακά χωράφια που βρίσκονται στον Ταΰγετο. Τα αιωνόβια δέντρα που άνηκαν στους παππούδες του, βρίσκονται ανάμεσα σε θυμάρια, θρούμπια, καστανιές και καρυδιές, γύρω από το ορεινό χωριό της Άρνας, σε ένα μέρος αρκετά ιδιόμορφο όπως το περιγράφει και ο ίδιος.\nΟ Μάνος Αθανασάκος σέβεται τον κύκλο της ζωής των δέντρων του και δεν τα έχει ψεκάσει ποτέ. Παράλληλα, μετράει την οξύτητα του ελαιόλαδου που παράγει και όπως λέει κατατάσσεται σε αυτή του Εξαιρετικού Παρθένου. “Ξέρω ότι είναι βιολογικό το λάδι μου δεν χρειάζεται να το πιστοποιήσω, δεν πιστεύω σε αυτό, όταν άλλοι καλλιεργητές ψεκάζουν συνεχώς με βιολογικά φάρμακα ενώ εγώ δεν ρίχνω τίποτα. Καμιά φορά κρίνουμε από το εξωτερικό περίβλημα που μπορεί να είναι κάτι ευτελές όπως ο τενεκές (σ.σ. ο ίδιος χρησιμοποιεί ειδικά μπιτόνια για να μεταφέρει το λάδι του), δεν φαίνεται η αξία του. Ναι μεν κάποιοι πουλάνε λάδι με μούργα ή άλλη ποιότητα από αυτή που λένε, άλλα υπάρχουν ελαιόλαδα που μπορεί να αξίζουν πολύ περισσότερο από αυτά που μπαίνουν σε εντυπωσιακά μπουκάλια”.\nΦέτος, κατάφερε να βγάλει ένα μονοποικοιλιακό ελαιόλαδο Αθηνολιάς, στο οποίο όπως λέει παίζει ρόλο το terroir. “Είναι λίγο πικάντικο, φρουτώδες και μου βγάζει κάπως καρύδι” θα πει περιγράφοντάς το. “Τα τελευταία χρόνια υπάρχει μία συνεχής αναζήτηση στις κουζίνες κι αυτό είναι πολύ ωραίο. Έχει τύχει να μου ζητήσει ένας μάγειρας το λάδι μου γιατί είχε φανταστεί να βγάλει ένα συγκεκριμένο πιάτο και ήθελε τη γεύση του. Μια άλλη φορά, σε ένα εστιατόριο έτρωγε ένας μεγάλος κριτικός ελαιόλαδου και αφού δοκίμασε το δικό μου είπε ότι είναι το πιο ωραίο που έχει φάει μαζί με του Πέσκια. Ε και χάρηκα αρκετά”.\nΗ στήριξη σε μικρούς παραγωγούς, όπως στην περίπτωση του Γιάννη Αλεξόπουλου, ο οποίος βασίζεται στα οικογενειακά ελαιόδεντρα αλλά και του Μάνου Αθανασάκου που κάνει την προσπάθειά του, είναι σημαντική για να σπάσει το μονοπώλιο των μεγάλων επιχειρήσεων. Αξίζει να σημειωθεί, ότι ο Μάνος Αθανασάκος πουλάει το ελαιόλαδο του στα εστιατόρια, όπως ορίζει ο νόμος, καθώς με τους τόνους που παράγει έχει έσοδα κάτω από το προβλεπόμενο όριο για το “άνοιγμα χαρτιών”, δηλαδή εταιρείας. Μία από τις δυσκολίες όμως που θέτει ο ίδιος στο τραπέζι είναι ότι υπάρχει ελλιπής πληροφορία σχετικά με το πώς μπορεί να κάνει το επόμενο βήμα για το τι συμφέρει τελικά έναν αγρότη με μικρή παραγωγή.\n«Λέω ότι υπάρχει ένα καρτέλ στο ελαιόλαδο. Στη Μεσόγειο, οι ελαιοπαραγωγικές δυνάμεις είναι η Τυνησία, το Μαρόκο, η Ισπανία, η Ιταλία και η Ελλάδα. Έτσι, όποιος έχει τα περισσότερα δέντρα έχει και τον μεγαλύτερο λόγο στη διαμόρφωση της τιμής. Αυτό πάει αναλογικά, με την προσφορά και τη ζήτηση σε τόνους και η Ελλάδα δεν ανήκει στους μεγάλους παίκτες. Στο ελαιοτριβείο η τιμή ρυθμίζεται βάσει αυτής που έχει ρυθμιστεί. Επίσης, σε χρεώνει το δικαίωμα που είναι 10%. Αν εγώ δεν θέλω να κρατήσω το λάδι και θέλω να το πουλήσω, θα μου πει ότι το αγοράζω 3,60 (αυτή η τιμή είναι το κατώτατο όριο τώρα). Μπορείς να αγοράσεις και το δικαίωμα, ώστε να το πάρεις πίσω”.\n“Στη Μεσόγειο, οι ελαιοπαραγωγικές δυνάμεις είναι η Τυνησία, το Μαρόκο, η Ισπανία, η Ιταλία και η Ελλάδα. Έτσι, όποιος έχει τα περισσότερα δέντρα έχει και τον μεγαλύτερο λόγο στη διαμόρφωση της τιμής. Αυτό πάει αναλογικά, με την προσφορά και τη ζήτηση σε τόνους και η Ελλάδα δεν ανήκει στους μεγάλους παίκτες.”\nΤελικά το λάδι έχει ημερομηνία λήξης; Το Εξαιρετικό Παρθένο Ελαιόλαδο είναι ένα τρόφιμο που αλλοιώνεται με το πέρασμα του χρόνου, όπως επιβεβαιώνει και η Κωνσταντίνα Μπολέτη. “Πιο συγκεκριμένα, με την πάροδο του χρόνου υφίσταται οξειδώσεις από το φως που θα εκτεθεί, τη θερμοκρασία που θα αποθηκευτεί και ως και από τον αέρα που περιέχει το δοχείο. Ειδικά δε, αν δεν συντηρείται σωστά, υποβαθμίζεται ακόμη περισσότερο και σε πιο σύντομο χρονικό διάστημα και για να ωφεληθούμε θα πρέπει να πρέπει να το καταναλώνουμε άμεσα”.\nΠροηγούμενο άρθροΚ.Μητσοτάκης: «Οι Τούρκοι μας απειλούν» – Απάντηση Τ.Μπάιντεν: «Συνεχίζουμε μαζί την προσπάθεια στήριξης της Ουκρανίας»\nΕπόμενο άρθροTιμή σιταριού: Καταρρίπτει το απόλυτο ρεκόρ της στην ευρωπαϊκή αγορά\nΦράουλα, το αγαπήμενο φρούτο μικρών και μεγάλων\nΜόσχα: «Οι Αμερικανοί θα παραδώσουν και την Ελλάδα με αντάλλαγμα την...


«Χαμός» στο twitter μεταξύ Ελεφάντη και Άδωνι Γεωργιάδη - Δίχως τέλος οι προσβολές της ηθοποιού - News Freedom\nΑρχική Παραπολιτικά «Χαμός» στο twitter μεταξύ Ελεφάντη και Άδωνι Γεωργιάδη – Δίχως τέλος οι...\n«Χαμός» στο twitter μεταξύ Ελεφάντη και Άδωνι Γεωργιάδη – Δίχως τέλος οι προσβολές της ηθοποιού\n«Χαμός» γίνεται τις τελευταίες ώρες για το το tweet της Άννας Ελεφάντη, στελέχους του ΣΥΡΙΖΑ, για την Μαρία Σάκκαρη.\nΗ Άννα Ελεφάντη «ανταπέδωσε», αναφέροντας: «Η Εξουσία και η συνείδηση ότι όπου να’ναι φεύγετε, σας έχει τρελάνει.Δεν υπάρχει πλέον κανένα όριο στη χυδαιότητα σσς. Δύο νέοι άνθρωποι που τους εκμεταλεύστε κομματικά επειδή ο ένας είναι γιος του ΠΘ. Σιχαμάρα αποπνέατε πάντα. Ξέρετε κάτι για το πόθεν έσχες του ΠΘ;»\nΠροηγούμενο άρθροΗΠΑ: Τα CDC αυστηροποιούν την ταξιδιωτική τους οδηγία για το Ισραήλ, την Ισπανία, Πορτογαλία, την Κούβα μεταξύ άλλων χωρών\nΕπόμενο άρθροΗ θεωρία που γοητεύει το TikTok: Τον Μάιο του 2022 θα έρθουν στη Γη δίμετροι εξωγήινοι


Η νέα, χειμερινή capsule συλλογή του οίκου Burberry | BOVARY\nΗ νέα, χειμερινή capsule συλλογή του οίκου Burberry\nΗ Γυναίκα του οίκου Burberry είναι επιβλητική.\nΜε απόλυτη διακριτικότητα μπορεί να είναι εκκωφαντικά κομψή. Απλά ξέρει τι της ταιριάζει, είναι σίγουρη για τον εαυτό της.\nΣεπτέμβριος 2017: Ο οίκος Burberry με ατμοσφαιρικότητα και vintage αισθητική παρουσίασε την συλλογή του για την άνοιξη στην Εβδομάδα Μόδας του Λονδίνου, με διάχυτη τη φρεσκάδα της νιότης. Αnoraks με κουκούλες, parkas, windcheaters, ημιδιαφανείς καπαρντίνες ήταν τα κομμάτια που βρέθηκαν στην πρώτη γραμμή του show.\nΤο εμβληματικό καρό του οίκου επέστρεψε θριαμβευτικά από τα 00s. O Christopher Bailey βρήκε την κατάλληλη ευκαιρία για να επαναφέρει ένα print που θυμίζει iconic στιγμές του παρελθόντος που άφησαν εποχή στον κόσμο της μόδας.\nΟκτώβριος 2017: Ο οίκος Βurberry παρουσιάζει τη νέα συλλογή του και έχει πολλά κοινά στοιχεία με την συλλογή που είδαμε στην Εβδομάδα Μόδας του Λονδίνου. Ο οίκος συνεργάστηκε με το online retailer Net-a-Porter και η χειμερινή capsule συλλογή του χαρακτηρίζεται από γνήσιο βρετανικό στιλ. Η κομψότητα των 14 κομματιών που παρουσιάζονται έχει όλες τις προδιαγραφές να αντέξει στο χρόνο.\nStatement jackets, κομψά αδιάβροχα που αποτελούν must γι'αυτή τη σεζόν, φορέματα με θηλυκότητα και θεατρικότητα, cosy πλεκτά, fashionable και ζεστά αξεσουάρ, 70s vibes, άνεση, κομμάτια που προσφέρουν ευελιξία στους συνδυασμούς.\nΜε νοσταλγία για το παρελθόν και φρέσκια ματιά στο μέλλον, το στιλ που χαρακτηρίζει τις δημιουργίες του οίκου επαναδιατυπώνεται.\nΕντυπωσιακό φινάλε για την 24η Εβδομάδα Μόδας -35 ημέρες, 35...\nΜε τεράστια επιτυχία ολοκληρώθηκε 24η Athens...


Άποψη: Παρέσυρε τροχονόμο και τον εγκατέλειψε\nΑπίστευτο τρόπο βρήκε για να αντιδράσει στις υποδείξεις ενός τροχονόμου ένας 37χρονος οδηγός στην Ερμούπολη Σύρου. Αντί να συμμορφωθεί και να σταματήσει για έλεγχο, πάτησε γκάζι και έπεσε πάνω του με το αυτοκίνητο του παρασύροντας και τραυματίζοντάς τον σοβαρά! Και, σαν να μην ήταν αρκετό αυτό, σηκώθηκε και έφυγε σαν κύριος!\nΟ 33χρονος αστυνομικός μεταφέρθηκε στο Γενικό Νομαρχιακό Νοσοκομείο Σύρου, όπου νοσηλεύεται με σοβαρά τραύματα. Αμέσως μετά τον τραυματισμό του, οι συνάδελφοί του από το αστυνομικό τμήμα της Ερμούπολης ξεκίνησαν εκτεταμένες έρευνες για να εντοπίσουν τον ασυνείδητο δράστη.\nΤο αυτοκίνητο που προκάλεσε τον τραυματισμό του αστυνομικού, εντοπίστηκε επιμελώς κρυμμένο πίσω από ερειπωμένα οικήματα στην Ερμούπολη και διαπιστώθηκε ότι ανήκει σε έναν 37χρονο κάτοικο του νησιού. Ο ασυνείδητος οδηγός βρέθηκε στο σπίτι του όπου συνελήφθη παρουσία του εισαγγελέα Πλημμελειοδικών Σύρου, ο οποίος του άσκησε ποινική δίωξη για απόπειρα ανθρωποκτονίας με ενδεχόμενο δόλο και τον παρέπεμψε στην ανακρίτρια του νησιού.\nΑναρτήθηκε από apo στις 5:20 μ.μ.


Κρατούμενος πήρε άδεια για να κάνει... ληστεία - Ηλεία Οικονομία\nΚρατούμενος πήρε άδεια για να κάνει… ληστεία\nΣυνελήφθη ο 32χρονος Βούλγαρος, επειδή δεν επέστρεψε στη φυλακή μετά την άδειά του. Όπως αποκαλύφθηκε, στο διάστημα που ήταν έξω, έκανε και τη ληστεία στην Εύβοια.\nΗ ληστεία έγινε τον περασμένο Απρίλιο σε κοσμηματοπωλείο στην Νέα Αρτάκη.\nΟ 32χρονος μαζί με έναν ακόμη συνεργό του, του οποίου τα στοιχεία ταυτότητας διερευνώνται, μπήκαν στο κοσμηματοπωλείο προσποιούμενοι τους πελάτες και χρησιμοποιώντας σπρέι (πιθανώς πιπεριού), ακινητοποίησαν την 67χρονη μητέρα του ιδιοκτήτη και έναν 70χρονο οικογενειακό της φίλο, που βρισκόταν μέσα στο κατάστημα.\nΣτη συνέχεια οι δράστες, αφού φόρεσαν χειροπέδες στην 67χρονη, την οδήγησαν σε διπλανό δωμάτιο – αποθήκη και έκλεψαν χρυσαφικά, αξίας 120.000!\nΌλα αυτά τον Απρίλιο. Τρεις μήνες μετά, τον Ιούλιο δηλαδή, ο 32χρονος Βούλγαρος συνελήφθη στην Αθήνα ως δραπέτης της Αγροτικής Φυλακής Κασσάνδρας Χαλκιδικής και από τότε, είναι έγκλειστος εκεί.\nΜετά τη σύλληψή του, ταυτοποιήθηκε ότι είναι ένας από τους δύο δράστες της ληστείας στο κοσμηματοπωλείο.


ANT1 internet world | Ο Κύπριος που… έσωσε 64 ανθρώπους και μάζευε πτώματα δυο μερόνυχτα\nΟ Κύπριος που… έσωσε 64 ανθρώπους και μάζευε πτώματα δυο μερόνυχτα\n"Θυμάμαι πέρασαν 6 ολόκληροι μήνες να μπορέσω να δω ξανά κρέας, δεν ήθελα να το δω μπροστά μου, μου θύμιζε τον εφιάλτη…"\nΕίναι ένας ανθρώπος που...\nΔεν κάνει πράξεις για το θεαθήναι αλλά γιατί το λέει η καρδιά του. Δίνει αγάπη και τσαλακώνει τον εαυτό του δείχνοντας τι έχει στην καρδιά και στο μυαλό του για το καλό όλων, είναι ΑΛΗΘΙΝΟΣ.\nΠολύ φιλόξενος και ευγενικός, κάνει τους πάντες να νιώθουν άνετα. Κουβαλάει τρομερές εμπειρίες που οι περισσότεροι από εμάς, ούτε να φανταστούμε δεν μπορούμε…\nΠριν γυρίσω στη Κρήτη, τα τηλεοπτικά κανάλια και πρώτα ο Αντ1, πήραν συνέντευξη από τη γυναίκα μου. Όταν επέστρεψα πήραν και από μένα. Θυμάμαι στο δρόμο που μου φώναζε ο κόσμος: «μπράβο παλικάρι μου», «μπράβο καπετάνιε μου, μας έκανες περήφανους\nΟ Άριστος Κατσαντώνης γεννήθηκε στην Αμμόχωστο το 1955 και έχασε πολύ νωρίς την μητέρα του. Η άτυχη γυναίκα, πάτησε μια μπανανόφλουδα, γλίστρησε, έπεσε, χτύπησε στο κεφάλι και πέθανε. Ήταν 44 ετών.\nΤο 1974 υπερασπίστηκε την πατρίδα του και το 1977 πήγε στην Αθήνα για σπουδές. Εκεί γνώρισε και αγάπησε τη σύζυγο του, την Ιωάννα. Μια πανέμορφη Κρητικιά και μαζί μετακόμισαν στην Κρήτη, συγκεκριμένα στη Σούδα. Τέλος του ίδιου χρόνου, πιάνει δουλειά στα πλοία. Γίνεται ένας σπουδαίος ναυτικός και στη συνέχεια καπετάνιος. Δούλεψε 33 ολόκληρα χρόνια και κινδύνεψε 4 φορές να χάσει τη ζωή του: από φουρτούνες και από οπλισμένους Αφρικανούς που ανέβαιναν στο καράβι για να τους ληστέψουν. Κάθε φορά προσευχόταν στον Άγιο Νικόλαο και εκείνος πάντα τον βοηθούσε.\nΉταν με το αλιευτικό του σκάφος 1 ναυτικό μίλι μακριά από το επιβατηγό πλοίο «MV Le Joola» τη στιγμή που ανατράπηκε στα ανοικτά των ακτών της Γκάμπια στις 26 Σεπτεμβρίου 2002. Ήταν το δεύτερο χειρότερο ναυάγιο της ιστορίας μετά από το «MV Doña Paz».\nΟ κύριος Κατσαντώνης αναφέρει στο ant1iwo:\n«Στη ζωή μου πέρασα δύσκολα, αμέτρητες στιγμές αγωνίας, μοναξιάς και πόνου. Φουρτούνες και φουρτούνες…\nΌπως λέει και ο εγγονός μου, κύματα στο ύψος μιας πολυκατοικίας και ο κίνδυνος να βρίσκεται πάντα στην πρώτη γραμμή. Δυστυχώς η ζωή του ναυτικού είναι πολύ δύσκολη αλλά γεμάτη αναμνήσεις και ιστορίες που δεν ακούστηκαν ποτέ.\nΕίχα έρθει πολλές φορές αντιμέτωπος με το θάνατο αλλά αυτό που με πόνεσε περισσότερο, που με τρόμαξε και για 6 μήνες φοβόμουν να φάω κρέας, ήταν αυτό με το ναυάγιο. Ήταν η χειρότερη εμπειρία από όλες…\nΉταν 26 Σεπτεμβρίου του 2002. Δούλευα στο αλιευτικό σκάφος «Δημήτριος» και κοντά μας βρισκόταν το επίσης Κρητικό αλιευτικό «Αργώ». Υπήρχαν πολλά καράβια καθώς και το επιβατηγό «MV Le Joola» που άνηκε στην κυβέρνηση της Σενεγάλης και ήταν 1 περίπου ναυτικό μίλι μακριά μας. Το συγκεκριμένο πλοίο είχε 79 μέτρα μήκος και 12 μέτρα πλάτος, δύο κινητήρες και ήταν εξοπλισμένο με τον πιο σύγχρονο για την εποχή εξοπλισμό ασφαλείας που υπήρχε. Σύμφωνα με τις πληροφορίες που κυκλοφόρησαν μετά την καταστροφή, το πλοίο ήταν σχεδιασμένο για να μεταφέρει 580 επιβάτες και πλήρωμα.\nΕίχε ξεκινήσει από το Ζιγκανσώ με κατεύθυνση το Ντακάρ, με περίπου 2.000 ανθρώπους. Δεν έφθανε το γεγονός ότι ήταν 3 φορές υπερφορτωμένο, αλλά ο καπετάνιος προτίμησε να ακολουθήσει την πιο σύντομη διαδρομή, την απόλυτη ευθεία ανάμεσα στις δύο σενεγαλικές πόλεις. Βγήκε στα ανοικτά, αντί να κινηθεί κοντά στην ακτογραμμή. Εκεί πέτυχε φουρτούνα, με αποτέλεσμα το πλοίο να αναποδογυρίσει, μέσα σε 5 μόλις λεπτά.\nΉταν μετά τα μεσάνυχτα και οι ελάχιστοι τυχεροί που βρίσκονταν στο κατάστρωμα έπεσαν στην θάλασσα και στη συνέχεια σκαρφάλωσαν στην κοιλιά του πλοίου, βλέποντας τους συνανθρώπους τους να πνίγονται από κάτω. Το «Le Joola» έμεινε έτσι για 12 ώρες, ωστόσο σωστικά πλοία κατέφθασαν μόλις το πρωί, λίγο πριν βουλιάξει τελικά.\nΤο δικό μας αλιευτικό καθώς και το «Αργώ», φτάσανε πρώτα. Από το δικό μου σκάφος, μόνο 2 άτομα μπορέσαμε να βρούμε τη δύναμη βγούμε και να βοηθήσουμε.\nΑκούγαμε τις φωνές και τα κλάματα των ανθρώπων που έμειναν εγκλωβισμένοι στο εσωτερικό του πλοίου και δεν ξέραμε τι να κάνουμε. Καταφέραμε και σώσαμε 64 άτομα μέχρι να έρθουν ελικόπτερα και δύτες. Έπειτα για 2 ολόκληρα μερόνυχτα μαζεύαμε πτώματα.\nΠετούσαμε τα ψάρια στη θάλασσα για να κάνουμε χώρο και βάζαμε τα πτώματα σε κιβώτια στους φούρνους καταψύξεως. Επειδή δεν χωρούσε μια σακούλα, βάζαμε 2 για κάθε πτώμα. Όταν γινόντουσαν 20, τους πηγαίναμε στο λιμάνι. Αφήναμε τα άψυχα σώματα στους ανθρώπους εκεί, στις Αρχές βασικά και επιστρέφαμε.\nΔεν θα ξεχάσω ποτέ τα 2 μηνών νεκρά δίδυμα που πήρα αγκαλιά καθώς και όλα εκείνα τα μικρά παιδιά. Θυμάμαι είχε πολλά 15χρονα κορίτσια.\nΤόσα πολλά πτώματα μαζεμένα… και το 80% ήταν κάτω των 35 ετών.\nΘυμάμαι που για να φτάσω στη γέφυρα, δίπλα στη κουπαστή, έπρεπε να περπατήσω πάνω στα πτώματα. Είχαν αρχίσει και τα πρώτα σημάδια της αποσύνδεσης, τα ανθρώπινα σώματα άρχισαν να έχουν ένα εκρού χρώμα και μια έντονη μυρωδιά. Παλεύαμε να το αντέξουμε όλοι μας…\nΌταν γυρίσαμε πίσω, ειδικά συνεργεία απολύμαναν το σκάφος μας και εμείς, σοκαρισμένοι προσπαθούσαμε να ξεχάσουμε όλες εκείνες τις τρομακτικές εικόνες αλλά και τις φωνές των άτυχων ανθρώπων. Τουλάχιστον 1.863 άνθρωποι έχασαν τη ζωή τους, αν και ο ακριβής αριθμός δεν μπορεί να προσδιοριστεί λόγω του μεγάλου αριθμού των επιβατών χωρίς εισιτήριο.\nΔυστυχώς το φύλο πολλών θυμάτων δεν μπορούσε να προσδιοριστεί. Οι νεκροί αποτελούσαν επιβάτες από τουλάχιστον 11 χώρες.\nΠριν γυρίσω στη Κρήτη, τα τηλεοπτικά κανάλια και πρώτα ο Αντ1, πήραν συνέντευξη από τη γυναίκα μου. Όταν επέστρεψα πήραν και από μένα. Θυμάμαι στο δρόμο που μου φώναζε ο κόσμος: «μπράβο παλικάρι μου», «μπράβο καπετάνιε μου, μας έκανες περήφανους».\nΘυμάμαι πέρασαν 6 ολόκληροι μήνες να μπορέσω να δω ξανά κρέας, δεν ήθελα να το δω μπροστά μου, μου θύμιζε τον εφιάλτη…\nΣήμερα ζω μια ήρεμη ζωή με την γυναίκα μου, τα παιδιά και τα εγγόνια μου. Στην Κύπρο ερχόμαστε πολύ συχνά για να βλέπουμε τους συγγενείς αλλά και τους παιδικούς μου φίλους. Η Κύπρος και η Κρήτη είναι για μένα ένα κομμάτι από τη ζωή και τη ψυχή μου.\nΘα ήθελα, αφού μου δίνετε η ευκαιρία, να πω ένα μεγάλο «ΕΥΧΑΡΙΣΤΩ» στη γυναίκα μου που για 33 ολόκληρα χρόνια, έμενε τόσο μεγάλα χρονικά διαστήματα μόνη της μεγαλώνοντας τόσο σωστά τα παιδιά μας, με ήθος και αξιοπρέπεια.\nΞέρω ότι οι μεγαλύτερες ηρωίδες είναι οι γυναίκες των ναυτικών και η Ιωάννα μου, είναι μια από αυτές. Πέρασε δύσκολα καθότι ήταν και μάνα αλλά και πατέρας για τα παιδιά μας. Είμαι ευτυχισμένος που είναι δίπλα μου, το στήριγμα και η συντροφιά μου. Έχει ακούσει πολλές φορές τις ιστορίες μου και ξέρει ότι οι εικόνες που χάραξαν τη ψυχή μου, ήταν εκείνες από το ναυάγιο αλλά και από τον πόλεμο του 1974».\nΓΕΙΑ ΣΟΥ ΚΑΠΕΤΑΝ-ΑΡΙΣΤΟ ...... ΠΑΝΤΑ ΚΑΛΑ ΟΛΑ ΚΑΛΑ ΚΑΙ ΠΕΡΑΣΜΕΝΑ ΞΕΧΑΣΜΕΝΑ .. 26 ΣΕΠΤΕΜΒΡΗ ΟΝΤΩΣ ΚΑΙ ΓΙΑ ΜΕΝΑ ΠΟΥ ΤΟ ΕΖΗΣΑ ΑΠΟ ΔΙΑΦΟΡΕΤΙΚΗ ΣΚΟΠΙΑ (ΤΟΣΟ ΚΟΝΤΑ ΔΕΝ ΞΕΡΩ ΑΝ ΘΑ ΤΟ ΑΝΤΕΧΑ) ΚΑΘΕ ΧΡΟΝΟ ΜΕ ΘΛΙΒΕΙ ΙΔΙΑ ΗΜΕΡΟΜΗΝΙΑ ΜΕ ΤΟ ΣΑΜΙΝΑ ΝΟΜΙΖΩ...ΤΥΧΑΙΟ???\nΕίμαι πολύ περίφανη για τον αδελφό μου και εύχομαι πάντα τα καλύτερα σε αυτό και στην οικογάνεια του!!!!!\nΜπράβο αριστο άξιος\nΑριστος Κατσαντώνης -φίλος και συμμαθητής στο Β γυμνάσιο Αμμ/στου. Στην ίδια τάξη για δύο συνεχείς χρονιές.Μετά χαθήκαμε.Το χαιρετώ μετά από τόσα χρόνια.Χάρηκα που έμαθα νέα του.


Πού τρώει η ATHENS VOICE; | Athens Voice\n28.04.2019 | 13:23\nΠού τρώει η ATHENS VOICE;\n15 εγγυημένα ταβερνάκια με καλό φαγητό και τιμές\nΗ ATHENS VOICE προτείνει ταβερνάκια με καλό φαγητό και τιμές για σπιτικό φαγητό στην Αθήνα\nΗ πιο παλιά, όπως λέει, ταβέρνα της Αθήνας, από το 1948. Μπορεί να μην είναι τόσο ντιζάιν αλλά θα ευχαριστηθείτε κρέας, εξαιρετικό και κυρίως σωστά ψημένο. Δοκιμάστε μπριζόλα Τόμαχοκ, σπαλομπριζόλα σιτεμένη, πικάνια, ταλιάτα και για γλυκό το ποφιτερόλ βουνό και θα με θυμηθείτε. Καβάφη 48, Άγιος Ελευθέριος, 2102288675\nΨάχνοντας ένα μαγαζί που να θυμίζει παλιά Αθήνα, αλλά χωρίς να θυμίζει ξεχασμένο στον χρόνο οινομαγειρείο, τέρμα Σόλωνος και Πατούσα θα βρεις στον Ατίταμο. Ο Ατίταμος δανείστηκε την ονομασία του από το περιβόητο ενδημικό φυτό της Κρήτης με θεραπευτικές ιδιότητες − γνωστό και ως δίκταμος. Ο χώρος του σε κερδίζει με την πρώτη ματιά, με τους πέτρινους τοίχους και τα ζεστά ξύλινα τραπέζια, άλλωστε ο Χρήστος έχει δώσει πολύ χρόνο και μεράκι και σε κερνάει και καμιά ρακή, έτσι για τη χώνεψη. Πριν από τη χώνεψη όμως, θα γευτείς πραγματικά ελληνικές γεύσεις είτε πας για τους μεζέδες είτε για τα μαγειρευτά, που κάθε μέρα αλλάζουν. Θα τα φας με τη συνοδεία ρεμπέτικης μουσικής και στο τέλος θα σε κεράσουν και μπακλαβαδάκι για να φύγεις... γλυκαμένος. Όσο για τις τιμές, είναι αυτό που ονομάζουμε value for money. Ιδανικό για lunch break, αλλά και για βραδινές οινοποσίες. Καποδιστρίου 2, Εξάρχεια, 210 3300864\nΕΦΕΤ: Πώς να προστατεύσετε τα τρόφιμά σας το καλοκαίρι\nΧωμένο σε μία από τις -πάρα- πολλές πλατείες της, υπάρχει στην Ηλιούπολη ένα μαγαζί που σε «κουρδίζει» να ανοίξεις την πόρτα του. Να μπεις μέσα και να καθίσεις σε ένα από τα τραπεζάκια του. Να παραγγείλεις λίγο οινόμελο και να αφήσεις τις μυρωδιές να προκαλέσουν προχωρημένα κατάγματα στη μύτη σου. Στο Κουρδιστήρι θα απολαύσεις τους μεζέδες ενώ κάπου στις χαμηλές εντάσεις θα βρίσκεις το Θανάση και το Μάλαμα. Ένας από τους δεκάδες λόγος που μπορώ να σκεφτώ για να βρεθείς εκεί είναι η ελάχιστα «πειραγμένη» υπέροχη κουζίνα του. Συγκεκριμένα, το τηγανητό θράψαλο. Ή το κοτόπουλο με τα κορν φλέικς. Το καλό με αυτό το μαγαζί είναι ότι μπορεί να συνδυάσει φαινομενικά ασύνδετες γεύσεις και να σε κάνει να θες να παραγγείλεις και ένα οινομελάκι παραπάνω. Άντε, δύο.\n- Έρρικα Ρούσσου\nΠού αλλού; Μια από τις πιο γραφικές πινελιές στη Νέα Σμύρνη είναι το μεζεδοπωλείο «Κυριλού». Μια φιλόξενη γωνιά, πνιγμένη στο πράσινο, στα όμορφα χρώματα, στην απλότητα, με τραπεζάκια έξω τώρα που καλοκαιριάζει. Η Ελένη «ζωγραφίζει» με εξαίσιους μεζέδες και πιάτα. Ό,τι πρέπει για παρέες! Αιγαίου 67 & Κυζίκου 13 Νέα Σμύρνη, 210935 9986\n- Ευτύχης Παλλήκαρης\nΘα γευτείς καλοφτιαγμένα «μαμαδίστικα» μαγειρευτά φαγητά και πολύ καλά κρέατα στα κάρβουνα. Φημίζεται για τις πίττες του με παραδοσιακό χειροποίητο φύλλο και για τα παϊδάκια του. Τίμιο μαγαζί με λογικές τιμές, άψογη εξυπηρέτηση, σε έναν ζεστό & ευχάριστα διακοσμημένο χώρο με τις χαρούμενες τοιχογραφίες του Doris. Πολέμωνος 4, Παγκράτι\n- Έλενα Ντάκουλα\nΤο εργατικό μαγειρείο στου Ψυρρή: Στην αρχή το περνάς για ψιλικατζίδικο. Αν είσαι παρατηρητικός βλέπεις την ταμπέλα «Αναψυκτήριο». Είναι όντως ψιλικατζίδικο, δε χωράνε τρία άτομα μέσα, με τσιγάρα, εφημερίδες, σοκολάτες, κάρτες για πάρκινγκ, αλλά στη συνέχεια του διαδρόμου εξελίσσεται σε ταβέρνα. Και τι ταβέρνα. Λειτουργεί από το 1994 ως εργατικό μαγειρείο, με τιμές τέτοιες ώστε να μπορεί να φάει κάθε μέρα ένας εργάτης. Έτσι είναι και σήμερα. Κάθε μέρα υπάρχει ένα και μόνο πιάτο και μαζί με το ψωμί κοστίζει 3 ή 4 ευρώ. Μαγειρεύουν και σερβίρουν η Ρίτσα και ο Γιώργος (αδέρφια), τα τραπεζάκια είναι πέντε - έξι και ο κόσμος απ’ όλα. Μπορείτε να πάρετε και σε πακέτο ή να κάνετε ένα τηλέφωνο να ρωτήσετε τι φαΐ εκείνη τη μέρα. Μέχρι τις 6.30 το απόγευμα. 2103217635.\n- Τάκης Σκριβάνος\nΤο κουτουκάκι της Κυρά Γιώτας\nΤο κουτουκάκι στο Κουκάκι. Η κυρία Γιώτα, η μάνα όλων μας, μαζί με την κόρη της και την αδερφή της, μαγειρεύουν με ψυχή. Οι λοκαλ που αράζουν εκεί από το πρωί, τα φοιτητόπαιδα και όσοι από εμάς έτυχε να το ανακαλύψουμε και υβριστικά σχεδόν το αποκαλούμε «δικό μας». Αυτοσχέδια γλέντια από το πουθενά, η playlist του YouTube «Όλα είναι μαύρα», τα τσιφτετέλια πάνω στα τραπέζια, τα ζεϊμπέκικα κάτω από τις αποκριάτικες γιρλάντες. Το καλαμάρι το γεμιστό Μ. Παρασκεύη ετήσια παράδοση. Το σκυκωτάκι - λουκούμι εβδομαδιαία τελετουργία. Βεΐκου 107, Κουκάκι\n- Φιλίππα Δημητριάδη\nΜια βόλτα στα στενά του Χολαργού σου αποκαλύπτει τις πιο όμορφες αυλές, αδύνατο να τις προσπεράσεις, ιδιαίτερα την άνοιξη που ανθίζουν τα γιασεμιά και τα νυχτολούλουδα στους φράχτες τους. Μια τέτοια αυλή είναι και του Φάνη. Αυτή η παλιά μονοκατοικία έγινε το στέκι της παρέας. Ατμόσφαιρα που σε ταξιδεύει, το παλιό ψηφιδωτό στο πάτωμα, τα ξύλινα τραπέζια, οι σκηνές από αγαπημένες ελληνικές ταινίες στους τοίχους, αλλά και αυτές οι γεύσεις που θα σου θυμίσουν κυριακάτικες μαζώξεις στην αυλή της γιαγιάς. Ο «Φάνης» αγαπάει την παραδοσιακή κουζίνα με κάτι από «σήμερα», ενώ η Ελλάδα ολόκληρη φροντίζει για τις πρώτες ύλες των πιάτων του. Τι να πρωτοδιαλέξεις! Εκτός από τις πληθωρικές σαλάτες με τις οποίες θα ξεκινήσεις, θα φας ταλαγάνι από τη Μάνη στη σχάρα με μαρμελάδα από τοματίνια, κολοκυθάκια τηγανιτά, πηλιορείτικη μελιτζανοσαλάτα, τζατζίκι, φάβα, γίγαντες, μπουγιουρντί Σαλονικιώτικο, μπριζολάκια, μπουρέκια, κεφτεδάκια, τηγανιές, αλλά και μύδια αχνιστά, γαύρο, γαρίδες, καβουροσαλάτες και φυσικά χορτοφαγικές σπεσιαλιτέ, γιατί ο «Φάνης» σκέφτεται και τους χορτοφάγους φίλους σου. Τσικουδιά Ρεθυμνιώτικη, ούζο από τη Μυτιλήνη, τσίπουρο από τον Τύρναβο καθαρίζουν τον ουρανίσκο και μια μαστίχα υποβρύχιο σου κλείνει επιτέλους το στόμα! Είναι κάθε μέρα ανοιχτός ο Φάνης από τις 16:00 εκτός Δευτέρας. Τις Κυριακές θα πας μεσημέρι (12:00-20:00). Ασπασίας 91, Χολαργός, 210 6511124\n- Γεωργία Σκαμάγκα\nΤο μαγαζί του Κώστα\nΈνα στέκι, Μαρούσι μεριά, για κανονικούς ανθρώπους. Παραπέμπει σε παλιά ΕΒΓΑ. Είναι καφενείο μεν αλλά σερβίρει εξαιρετικής ποιότητας φαγητό. Ο ταβερνιάρης ξέρει και μπορεί. Κουτσομούρα που μοσχομυρίζει και γαύρος πάνφρεσκος, κεφτέδες εξαιρετικοί, συκώτι μοσχαρίσιο, ότι καλύτερο έχετε γευτεί, παντσέτες αριστούργημα και μία ντομάτα που η γεύση της θυμίζει κάτι από τα παλιά. Κρασί λευκό και τσίπουρο. Διαθέτει μία μικρή αυλή με υψηλούς θάμνους για φράχτη και ψιλό γαρμπίλι στο έδαφος. Παγωμένη μπύρα για το κατακαλόκαιρο. Ήσυχη γειτονιά, πολύ φτηνές τιμές, συμπαθέστατοι άνθρωποι και πεντακάθαρα. Βρίσκεται στο Μαρούσι στην κατεύθυνση για Πεύκη. Εξαιρετική λύση από αρχές Μαΐου έως τέλη Σεπτεμβρίου. Προσοχή. Είναι στέκι για κανονικούς ανθρώπους. Δεν είναι για VIP και ψώνια. Οι πελάτες το ξέρουν ως «μαγαζί του Κώστα». Δεν υπάρχει ταμπέλα. Γωνία Χρυσοστόμου Σμύρνης 24 και Τομπάζη. 210 8023614.\n- Νίκος Γεωργιάδης\nΠρώτα, στα νεανικά μας χρόνια, ανακαλύψαμε στην Οία της Σαντορίνης μία εμβληματική ταβέρνα του νησιού, την «Σκάλα» του Χρήστου Μαρκοζάνη, ανθρώπου με απόλυτη γνώση και αγάπη του τόπου και των προϊόντων του. Ο Χρήστος είναι ειδικός στα κρέατα, στο ψάρι και στα κρασιά αλλά και γνήσιος «οινοχόος και συνδαιτυμόνας». Αργότερα, ο Χρήστος μαζί με τον Σταύρο Σιγάλα άνοιξαν και παράρτημα της «Σκάλας» στα Καμίνια του Πειραιά, την «Άλλη Σκάλα» κι αρχίσαμε να την επισκεπτόμαστε πιο συχνά, να απολαμβάνουμε την νησιώτικη αύρα της, την εξαίσια κουζίνα, τους «σοφούς» μεζέδες αλλά και τη μουσική της ταυτότητα.\nΕδώ και λίγους μήνες, η «Άλλη Σκάλα» μεταφέρθηκε στην Αργυρούπολη, ενώ παραμένει στην οικογένεια (την έχει αναλάβει η Λία Πολέμη) και έχει δώσει έναν νέο αέρα στο χώρο και στο μενού υπό την επιμέλεια του γνωστού, επιτυχημένου σεφ Γρηγόρη Καραγιάννη, ο οποίος, ως body builder, έχει μία ιδιαίτερη ευαισθησία στη διατροφή και στα υλικά. Ανάμεσα στις σαντορινιώτικες γεύσεις και τα αρώματα βινσάντο, μπορεί να βρει κανείς και το fitness menu με πιάτα όπως η Crossfit Ομελέτα (7 ασπράδια - 1 κρόκο, νιφάδες βρώμης, γαλοπούλα, ανθότυρο). Επειδή δεν είμαστε όμως όλοι body builders, απολαμβάνουμε χωρίς καθόλου ενοχές και τα υπέροχα κρέατα ανάμεσα σε εξαιρετικές λιχουδιές όπως τα πουράκια φέτας σε ντουέτο με λουκουμάδες τυριών και γλάσσο μπύρας, την ναξιώτικη γραβιέρα σε κρούστα αμυγδάλου με μαρμελάδα μοσχολέμονου, τις τηγανίτες κάππαρης και όλα όσα κρύβει το μενού. Αλεξιουπόλεως 25, Αργυρούπολη, 2104827722, Τρίτη έως Κυριακή από τις 13.00 έως και τις 00.00.\n- Γιάννης Νένες\nΕξαιρετική παντσέτα, κεμπαπάκια μερακλίδικα, πατάτες οφτές για Όσκαρ, γραβιέρα, σφακιανές πίτες και ρακιές για να νιώσεις Κρήτη. Όλα από τα χεράκια του Λευτέρη, που δίνει και μαθήματα μαγειρικής. Τα τραπεζάκια έξω κάτω από τις μουριές φτιάχνουν τέλειο σκηνικό, που συμπληρώνεται από τον λογαριασμό, με στρογγυλοποιήσεις προς τα κάτω… Αγία Ελεούσα, Καλλιθέα\n- Βάγια Ματζάρογλου\nΟινομαγειρείο η Αλεξάνδρα\nΣτέκι που δεν το πιάνει το μάτι. Σκύβεις για να περάσεις το κατώφλι, ενώ η στριφογυριστή σκάλα σε οδηγεί σε ένα υπόγειο ζεστό. «Υπόγα» έτσι και αλλιώς λέγεται από τους παλιούς. Οι ιδιοκτήτες του είναι αυτοί που θα σε σερβίρουν, θα βρίσκονται πίσω από την κουζίνα, ή σε κάθε άλλη περίπτωση θα είναι εκεί, στο ταβερνείο και αν είσαι από τους συχνούς, θα σε φτιάξουν και καλύτερα. Τα κρέατά του είναι λουκούμι. Το κρασί αξιοπρεπές. Μουσική ζωντανή και εξαιρετική, χωρίς μικρόφωνα και κόλπα. Το καλύτερο όμως από όλα είναι η φάση που γίνεται εκεί κάτω. Όλες οι ηλικίες μαζί. Πίνουν, τρώνε, τα λένε και ρίχνουν και τους χορούς τους όταν ανέβει το κέφι. Δεκελέων 32, Ρουφ, 2103411876\n- Θανάσης Καρατζάς\nΤο μαγαζί αυτό, που βρίσκεται μόλις μερικά μέτρα από την παραλία, καταφέρνει να συνδυάζει τέλεια όλες τις ελληνικές γεύσεις που περιμένεις να βρεις σε ένα ταβερνάκι, με πιάτα της ρώσικης κουζίνας και μάλιστα αρκετά οικονομικά. Το σημείο που ενδείκνυται να τα δοκιμάσεις, ειδικά τις πιο ζεστές μέρες, είναι ο γεμάτος ευκαλύπτους κήπος του. Πιπίνου 8, Λαγονήσι\n- Νικολέτα Σταμάτη\nΌνομα και πράγμα. Παραδοσιακό μεζεδοπωλείο με σπιτικές γεύσεις και απίστευτες μυρωδιές, σε νεοκλασικό επί της Εμπεδοκλέους, με μικρή αυλή. Εμπεδοκλέους 75, Παγκράτι\nΔηλώνει «Ψητοπωλείον - Σουβλακοπωλείον», είναι όμως μετα-σουβλατζίδικο ταβερνάκι με λαϊκές τιμές. Διαθέτει άπαντα τα πιάτα ψητοπωλείου, αλλά και ψητά λαχανικά, εναλλασσόμενα μαγειρευτά, μαραθόπιτες, σταβλίσια μπριζόλα. Μπόνους: Μπάμπης, γκαρσόνι αχτύπητο - τραπεζάκια έξω - ομοίωμα παλιού περίπτερου μέσα. Πλατεία Χαλεπά / Παπαλουκά, Κυπριάδη / Άνω Πατήσια, τηλ. 2102116008


» Re: Η συζήτηση για την θεοποίηση του Αλεξάνδρου - Berlin – Athen\nRe: Η συζήτηση για την θεοποίηση του Αλεξάνδρου\nΣυνεχίζεται η συζήτηση για την θεοποίηση του Αλεξάνδρου\nδημοσιεύω παρακάτω τις τελευταίες παρεμβάσεις στο θέμα της θεοποίησης του Αλεξάνδρου, που βλέπω όμως να κινούνται κυρίως στο νοητικό επίπεδο. Έχοντας ασχοληθεί για πολλά χρόνια με την Γιόγκα και τον Ζεν Βουδδισμό και έχοντας συμμετάσχει σε πολλές ομάδες αυτογνωσίας, έμαθα να συνδέω το νοητικό με το πραγματικό ή όπως λέει ο Βουδδισμός το κεφάλι με το στομάχι. Το κεφάλι είναι καλό, γιατί είναι το κέντρο του εγκεφάλου, μ‘ αυτό σκεφτόμαστε και μ‘ αυτό αποφασίζουμε, όμως αν δεν το συνδέσουμε με την πραγματικότητα, κινδυνεύουμε να γίνουμε παρανοικοί, όπως η τελευταία κυβέρνηση στην Ελλάδα, τα μέλη της οποίας, μην έχοντας ιδέα για το πως πραγματικά λειτουργεί ο κόσμος, νομίζουν ότι τα δήθεν αριστερά αποκυήματα της φαντασίας τους είναι και πραγματοποιήσημα. Δυστυχώς δεν είναι, μπορεί να έχουν κάποια λογική, αλλά λογική έχει και η παράνοια. Πολλά είναι τα παραδείγματα παρανοικών ή και ψυχοπαθών πολιτικών (ιδίως με το σύνδρομο της διπολικής διαταραχής) στην Ελλάδα, ιδίως αυτών που αυτοαποκαλούνται αριστεροί, άντε μην πω ονόματα και γινω κακός. Και η ελληνική πραγματικότητα με επιβεβαιώνει καθημερινά, διότι τι άλλο συμπέρασμα να βγάλεις, διαβάζοντας ότι οι αριστεροί στα Τρίκαλα θεωρούν τα εκεί κυκλοφορήσαντα λεωφορεια χωρις οδηγό σαν εργαλεία του καπιταλισμου (την ίδια στιγμή που χρησιμοποιούν καπιταλιστικά κινητά ή υπολογιστές!).\nΤα γράφω όλα αυτά, γιατί νομίζω, ότι στη συζήτηση αυτή έχουμε παραμείνει στο θεωρητικό μέρος της θεοποίησης του Αλεξάνδρου, παραμελώντας τις δυνατότητες που θα είχε αυτό το εγχείρημα να αλλάξει κάτι στον τόπο, την πιεστική κυριαρχία της θρησκείας του Αβραάμ, που τώρα, σ‘ ένα συνέδριο στην Αθήνα, ζητάει την συμπόρευση της ανατολικής και της δυτικής Εκκλησίας, του Ισλάμ και του Ιουδαϊσμού σ‘ αυτό που λέγεται Οικουμένη ή οικουμενικότητα των εκκλησιών και δεν είναι τίποτα άλλο απο μια άλλη πτυχή της παγκοσμιοποίησης που επιδιώκει ο Σιωνισμός. Και ακριβώς επειδή της Ορθοδοξίας ηγείται ένας κλήρος, που είναι μπλοκαρισμένος από εγκεφαλικά δόγματα, υπάρχει ο κίνδυνος, η σιωνιστική παγκοσμιοποίηση, που επί οικονομικού επιπέδου είναι πλέον μια πραγματικότητα, να συμπληρωθεί όχι μόνο με κυβερνήτες-ανδρείκελα των Σιωνιστών (Πολιτική), αλλά και με την εκκλήσιαστική Οικουμενικότητα. Και άντε μετα να πείσεις την γιαγιά που πιστεύει σε Αγίους και φαντάσματα, ότι η υπόθεση είναι εκ του πονηρού και λειτουργεί εις βάρος της χώρας μας.\nΝα κλείσω σημειώνοντας, ότι δεν βρίσκω σωστή την απομόνωση της Αστραίας ύστερα απο τις ερωτήσεις που έθεσε στον αγαπητό Αριστοτέλη και που δεν νομίζω ότι ήσαν επί προσωπικού επιπέδου.\nΝάστε όλοι καλά και με υγεία\nTo: aristotelis kakogeorgiou\nΣτις 16 Οκτωβρίου 2015 – 7:30 μ.μ., ο χρήστης Nikolaos Mihakis <filargos@gmail.com> έγραψε:\nΟ μόνος τρόπος να δραπετεύσω από τα πάθη μου είναι ο λόγος και Σας ευχαριστώ Όλους που εξ αιτίας Σας και μαζί Σας απαλύνονται προσωρινά οι ένοχες αναμνήσεις μου. Πολλές φορές μπήκα στον «πειρασμό» της σιγής, αλλά δεν μπορώ να υποταχθώ ακόμη. Έτσι, φαίνεται, όπως δεν μπόρεσα να κάμω πράξη όσα μεγάλα λόγια τρίτων με συγκίνησαν μέχρι τα εξήντα μου, κι ακόμη δεν έμαθα ν’ αγαπώ.\nΈχω εκφράσει τον θαυμασμό μου για τα έργα Σου ποικιλοτρόπως και Σ’ ευχαριστώ, Αριστοτέλη, που μου αποδίδεις, τόσον εύκολα, κοσμητικά επίθετα που, όντως, δεν αξίζω. Όμως, τι σημαίνει η λέξη θαυμασμός;\nΌταν ο Σωκράτης ερωτάται από τη Διοτίμα στο «Συμπόσιο» και δεν γνωρίζει την απάντηση, παραδέχεται: «Και εγώ θαυμάζω» (δηλαδή αγνοώ). Θαυμασμός κατά τον Άγγλο Χομπς είναι η χαρά της επαφής με το καινοφανές, που μαζί με την περιέργεια οδηγούν στη Γνώση. Μου φαίνονται ωραιότατοι ορισμοί. Έτσι, κι εγώ, αγνοώ πολλά και συχνά είπα, έπραξα κι ακόμη πράττω, ελλιπώς.\nΟ θαυμασμός μου θα γινόταν αληθινός σεβασμός προς το πρόσωπό Σου (θα ταυτιζόσουνα, πάραυτα, με τη γνώση του Αγαθού) αν αφιέρωνες τον Ναό στο Ελληνικό Πνεύμα, στην Ηθική και στον Δάσκαλο Αριστοτέλη, ο οποίος ριψοκινδυνεύοντας επί έτη για να υπερασπίζεται τον Μέγα μαθητή Του στην Αθήνα και απογοητευμένος προ πολλού, έφυγε αθόρυβα προς Χαλκίδα μετά τον θάνατο του Αλέξανδρου: «Για να μη δώσει στην Αθήνα την ευκαιρία ν’ αμαρτήσει δεύτερη φορά κατά της φιλοσοφίας», ως έγραψε ο πνευματώδης Άγγλος ιστορικός George Grote (1794-1871, A History of Greece-Aristotle). Πεθαίνοντας, ο Αλέξανδρος, το 323 π.Χ., και ερωτηθείς σε ποιον αφήνει την αυτοκρατορία Του, απάντησε: «Στον ισχυρότερο». Ο Δάσκαλος ύμνησε την Ηθική εκ του Λόγου, ενώ τα τελευταία λόγια του Μαθητή είχαν σχέση με την ισχύ και την αιματοχυσία.\nΣυμφωνώ με την Αστραία ότι: «…Στην εποχή μας είναι πλέον ξεπερασμένα και τα κόμματα και οι θρησκείες και οι άνθρωποι ψάχνουν για κατανόηση και εξηγήσεις. Δεν έχει νόημα και στερείται πρακτικού αποτελέσματος μια στείρα προγονοπληξία. Η αρχαία Ελλάδα πρέπει να αποτελεί πηγή έμπνευσης και όχι μια απλή παπαγαλία για το τι είπαν και τι κάνανε οι πρόγονοι μας, που τόλμησαν και σκέφτηκαν με καινούργιο για την εποχή τους τρόπο με πολλά λάθη τους και πολλά σωστά… Είμαι όμως υπέρ της Ελληνικής Φιλοσοφίας, μιας Ελεύθερης Πατρίδας και μιας Ανθρώπινης Κοινωνίας. Οι θεοί με τους θεούς και οι άνθρωποι με τους ανθρώπους».\nΌλα σωστά και δίκαια, κι ας μένουν οι αμφιβολίες για το «τσούρμο αυτιστικών ανθρώπων και μια φωτογραφία φολκλόρ για τους τουρίστες»… Και, βέβαια, νομίζω ότι η αναφορά Της στους θεούς εννοεί εκείνη την αόριστη και γενική προσέγγισή τους με τη μεταφυσική έννοια.\nΌσοι έχτισαν τον εξαίσιο Ναό για την Αθηνά, υπερβαίνοντας την κοινή αρχιτεκτονική και αγγίζοντας την αισθητική τελειότητα, ουδέποτε φαντάστηκαν ότι υμνούν τον Θεό που είναι μέσα τους. Ποτέ άλλος Θεός δεν τους βοήθησε, αποδεδειγμένα, στους σκληρούς αγώνες τους, ούτε μπόρεσαν ν’ αποφύγουν τελικά την παρακμή και τον σταδιακό αφανισμό τους. Δεν είναι έτσι; Αυτός ο ένδον εαυτού Θεός, μπορεί να δημιουργεί σήμερα τεχνητούς ήλιους πάνω από τη γη, υπερβαίνοντας τώρα ξεκάθαρα τα όρια της έπαρσης και της αναισχυντίας, και έχοντας πραγματώσει τη νιτσεϊκή αντίληψη περί μεγαλείου και ηθικής (μικρό ήτα). Κανένας ξένος Θεός δεν αντέδρασε όταν ξέσπαγαν οι τεχνητοί ήλιοι, και στους τοίχους της Χιροσίμα ζωγραφίζονταν ανθρώπινα περιγράμματα. Δεν έχουν εδώ θέση οι ανόητες και αόριστες μεταφυσικές ερμηνείες ξεπερασμένων «σοφών». Εμείς φτιάξαμε έγγιστα τους ήλιους, εμείς είμαστε οι Θεοί, εμείς φταίμε! Να μάθομε, λοιπόν, από τα λάθη μας. Τούτο είναι το χρέος μας.\nΧάρηκα, πραγματικά, που είδα προ ετών τον σημερινό Ναό στο διαδίκτυο και ένιωσα τότες την ανάγκη να Σε επαινέσω, Αριστοτέλη, για τη μοναδική πρωτοτυπία Σου (κι ας υπάρχουν διαφορετικές απόψεις).\nΌμως, η Ελληνική Φιλοσοφία έδειξε τον δρόμο της αρετής κι εμείς ακόμη ξεχνούμε κι αποστρέφομε τις κεφαλές…\nΟι άνθρωποι, είναι αληθινό, δεν γεννιούνται ίδιοι (όμοιοι), όμως από αιώνων το ασίγαστο ανθρώπινο όνειρο είναι η κοινωνική ισότητα. Δεν έχει καμιά σημασία το πολιτικό σύστημα (στο οποίο έχουν αναλωθεί όλοι οι στοχαστές της ουτοπικής κοινωνίας), αλλά οι Ηθικές προτεραιότητές μας. Η μόνη απ’ αυτές που μπορεί να οδηγήσει στον ιδανικό κόσμο, χωρίς να χρειάζεται καμιά απόδειξη, λέγεται Ισότητα. Όταν κυριαρχεί τούτη η ηθική έννοια κάθε πολιτικό σύστημα, κάθε πολιτειακή οργάνωση είναι δυνητικά τέλεια. Χωρίς εξισωτική Ηθική τα αμαρτήματα που περιέγραψε ο μακαρίτης Αυστριακός ηθολόγος και ιατρός Λόρεντζ θα διογκώνονται συνεχώς («Τα 8 θανάσιμα αμαρτήματα του πολιτισμού μας», Κόνραντ Λόρεντζ, εκδ. Γλάρος, 1974).\nΟ δαίμονάς μου το προχωρεί περαιτέρω κι ονειρεύεται τις «παγκόσμιες ενωμένες πολιτείες», κι ας απέτυχε να σταθεί ως άξιος γιος. Με την αδρά εξομολόγησή μου θέλησα να θυμίσω σε Όλους πόσο βαρύς είναι ο πόνος της αποτυχίας πάνω σε Ηθικά θέματα. Η Ηθική (του Νόμου, όχι η μεταφυσική ηθική των θρησκειών) είναι το παν, ένας καθαρός σουρεαλισμός που αντιμάχεται την πραγματικότητα της σάρκας.\nΌμως για να είναι οι διάλογοι γόνιμοι πρέπει να σεβόμαστε κατά γράμμα τους Νόμους της Τυπικής Λογικής (τον πρώτο νόμο της Ταυτότητας [κάθε έννοια για οποιοδήποτε πράγμα, πρέπει να είναι η ίδια, ταυτόσημη με τον εαυτό της, δηλαδή, σε κάθε κρίση, σε κάθε συλλογισμό η έννοια πρέπει να χρησιμοποιείται με μια μόνο και την ίδια πάντα σημασία], όπως και τον τέταρτο του Αποχρώντος Λόγου [κάθε κρίση πρέπει να ξεκινά από αποδείξεις, δηλαδή από άλλη κρίση ή συλλογισμό που έχει αποδειχτεί ορθή και ν’ αποτελεί την μείζονα πρόταση]). Αν τούτα δεν γίνονται σεβαστά τότες καμιά συζήτηση δεν μπορεί να έχει αίσιο τέλος, αλλά καταντά μάταιη φλυαρία.\nΗ Φιλία και η Αγάπη δεν θέτουν προϋποθέσεις που εδράζονται σε ομοιότητες ή ανισότητες, τις ξεπερνούν αυτόματα μόλις οι έννοιές Τους εννοηθούν. Η επιλογή τους είναι μια απόλυτη κι αυθόρμητη ταπείνωση του εγώ, που δίνει προτεραιότητα στο Εμείς.\nΝομίζω ότι ως προγενέστερη αξία που αξίζει να υμνούμε πρέπει να είναι η Φιλότητα, διότι πριχού αρχίσει να φιλοσοφεί ο πρωτόγονος φαίνεται φυσικό πως είχε πρώτα δεθεί σε ομάδες (εξ ανάγκης). Άρα πρώτα πρέπει να κατανόησε την έννοια της φιλικής ή εχθρικής συνύπαρξης (φιλότης-νείκος) και μετά τις άλλες φυσικές και μεταφυσικές ανησυχίες του και τις αφηρημένες έννοιες (αλήθεια, δικαιοσύνη κλπ).\nΜόλις κατανοηθεί η Φιλότητα οι υπόλοιπες έννοιες έρχονται στο προσκήνιο από μόνες τους. Μόλις επιτευχθεί η φιλική διάθεση εύκολα ανακαλύπτονται κι ορίζονται οι υπόλοιπες, αρκεί να τιμούμε τους Νόμους της Λογικής κι όχι να παραμένομε έρμαια της σάρκας και του εγώ. Εύκολα ο λιγότερο σπουδαγμένος θα δεχτεί ως αληθείς τις προτάσεις που αγνοεί, και τις οποίες παρουσιάζουν οι άλλοι με ειλικρίνεια και τιμιότητα Αλλιώς, «ου σε πείσω καν σε πείσω»…\nΦιλότης σημαίνει την κατανόηση ότι μόνος μου είμαι τίποτα, ότι την αξία μου την παίρνω από την ομάδα. Ότι ζω, αναπνέω, τρώγω, πίνω, δηλαδή υπάρχω μαζί και εξ αιτίας των Άλλων. Πράγματα που πρέπει να διδασκόμαστε νωρίς, διαφορετικά (όπως στην περίπτωσή μου) είναι στείρα γνώση, αφού ήδη έχει παγιωθεί το εγώ (εις βάρος του Εμείς) λόγω της έξης (εθισμού).\nΓι αυτό δίνω έμφαση στις Ηθικές αξίες όπως τις διατύπωσε ο Μέγας Αριστοτέλης (πλήρεις, κατά τη γνώμη μου, και σίγουρα απότοκες του Θεανθρώπινου Λόγου) και τώρα, καθώς γερνώ, απαρνούμαι πλήρως κάθε αντιπαράθεση, κάθε αιμορραγία και σαρκοφαγία (εκ του ξίφους). Και παραλληλίζω, ανενδοίαστα, τον Αλέξανδρο με ένα λαμπρό διάττοντα αστέρα, τον δε Δάσκαλο Αριστοτέλη (παρά τις τόσες πλάνες Του) με τον Πολικό.\nΈχω κάνει λάθη, πολλά λάθη, πλήγωσα πολλούς ανεπανόρθωτα κι ακόμη προσπαθώ να μάθω να φιλώ. Ξέρω πια, σχεδόν αιματηρά, πόσο δύσκολο είναι ν’ αλλάζεις πορεία. Αν δεν το πετύχομε ομαδικά, Φίλτατοι, καταδικάζομε τα παιδιά μας να ζήσουν τα ίδια μ’ εμάς.\nΤα θαυμαστά ζευγάρια που περίγραψες, φίλε Αριστοτέλη, μπορεί να ήσαν πυθαγόρειοι φιλόσοφοι (Δάμων και Φιντίας), στρατηλάτες (Αχιλλέας, Αλέξανδρος) ή μόνον «εραστές κι ερωμένοι»… Ό,τι κι αν ήσαν είναι προφανές ότι είχαν «χάσει εαυτούς», δηλαδή ήξεραν, έστω και μερικώς, ν’ αγαπούν (να φιλούν). Κι Εσύ, Άνδρα, δεν αποκλείεται να είσαι μετεμψύχωση κάποιου σεβαστού κι αξιότιμου αρχαίου για να προσπαθείς με τέτοιο σθένος στα έργα Σου υπέρ Εκείνων. Όλοι, όλοι Σας Θεοί και δεν το ξέρετε!\nΣτην Οδύσσειά Του ο Τηλέμαχος συμβουλεύει τον πολύπαθο και Πολύτροπο με τα ακόλουθα λόγια (ραψωδία Α, στ. 246-248, και 369-371):\n«Αν ήμουν βασιλιάς, στου πλάτανου τον ίσκιο θα καθόμουν\nκαι σαν πατέρας τα παράπονα θα γρίκουν του λαού μου,\nδίκια τη λευτεριά και το ψωμί μοιράζοντας στο πλήθος·…\nΚύρη, με καλοσύνη μίλησε στο αγαπημένο πλήθος·\nκράτα τη μάνητα σαν άρχοντας, και βάλε με το νου σου\nψυχή πως έχει κι ο λαός, Θεός κι αυτός, μα δεν το ξέρει!»\nΚαι στον Φτωχούλη Του (πάντα ο Καζαντζάκης), έγραψε: «Τι είναι η αγάπη, αδερφοί μου; Δεν είναι μονάχα συμπόνια μήτε καλοσύνη, στη συμπόνια είναι δυο, αυτός που πονάει κι αυτός που συμπονάει, στην καλοσύνη είναι δυο, αυτός που δίνει κι αυτός που δέχεται. Μα στην αγάπη είναι ένας, σμίγουν οι δυο και γίνουνται ένα, δεν ξεχωρίζουν, το εγώ κι εσύ αφανίζουνται. Αγαπώ θα πει χάνουμαι».\nΧάνουμαι, κατά τη γνώμη μου, θα πει πως διάγω τον βίο ως μέρος του Όλου και μόνο, πάντα πρόθυμος ν’ αγαπώ και να μαθαίνω, να υμνώ τη συνολική ευδαιμονία κι όχι την ατομική και να μη σταματώ να την ονειρεύομαι και να επιθυμώ να χτιστεί πάνω στη βάση τής Ισότητας. Αλλιώς η ιστορία θα επαναλαμβάνεται και «Η Ζωή εν Τάφω» του Στράτη Μυριβήλη θα είναι ατέλειωτη (με ασήμαντες μόνον παραλλαγές).\nΌμως, θαυμάσιε Αριστοτέλη, παρ’ όλα τα παραπάνω, συνεχίζω να δηλώνω πως θεωρώ ότι έχεις πλήρες το δικαίωμα να πράττεις κατά τη συνείδησή Σου, όπως κι Όλοι Εσείς που ικανά φιλοσοφείτε. Για να δράσομε ομαδικά κι αποδοτικά προς το κοινό όφελος πρέπει να μάθομε ν’ αγαπούμε (να Φιλούμε) και ν’ απαντούμε ευθαρσώς.\n«Βγάλε λοιπόν μόνη σου συμπέρασμα για τα χάλια των Ελλαδιτών, όχι μόνο των εξουσιαστών αλλά και του λαού μας. Εμείς πετύχαμε την αναβίωση της θεοποίησης του Αλεξάνδρου πριν από 2 χρόνια. Όμως αντί ν αρπάξουμε την ευκαιρία και να το διαδώσουμε σε όλο τον κόσμο αρχίσαμε να το παίζουμε κριτές και να έχουμε χίλιες αντιρρήσεις ενώ από την άλλη οι Σκοπιανοί μόλις έκαναν αυτή την βρόμικη πράξη της αγιοποίησης του Αλεξάνδρου την διέδωσαν παντού. Αυτοί είμαστε αγαπητή μου Αστραία».\nΩραία, Φίλτατε Άνδρα, τα «χάλια» μας είναι γνωστά. Πιστεύεις, όντως, πως με την αναβίωση της θεοποίησης του Αλέξανδρου (ή την αναβίωση του παγανισμού, ίσως και της θεοποίησης του Μίνωα, γιατί όχι;) θα λυθούν ως διά μαγείας; Όλος ο κόσμος, έχοντας τελείως ξεχάσει την Ηθική, αναλώνεται πια στις αγορές και στα χρηματιστήρια, στο στομάχι! Και πρέπει να προσθέσομε την ανάμνηση της αιμορραγίας από το σπαθί; Ο Αλέξανδρος έχει «ανακαλυφθεί» από την Ιστορία, προ πολλού, έχει αναλυθεί ικανά η προσωπικότητα και το έργο Του, είναι ήδη «Μέγας». Τι μπορεί να προσθέσει ή να υπενθυμίσει κανείς; Μόνον τούτο, κατά τη γνώμη μου: «Μέγας ή όχι, ανήκει σε άλλη, πολύ παλιά εποχή». Όπως και τόσοι άλλοι, μικροί και Μεγάλοι. Τι όμως αξίζει να κρατήσομε και ποτέ να μην ξεχνούμε από εκείνα τα χρόνια; Εδώ είναι η ουσία.\nΤι θα μπορούσε να συμβεί αν διαδιδόταν η αναβίωση σ’ όλο τον κόσμο; Νομίζω, τίποτα. Τα χάλια μας, τα δικά μας αλλά κι όλου του κόσμου, μπορούν να έχουν μόνον μια λύση. Ειρήνη και Παιδεία! Όχι καταστολή, όχι σπαθί, μόνον Υψηλή Παιδεία. Διότι ακόμη συνεχίζει να κυβερνά ο ανάλγητος κι ο ισχυρότερος, ακριβώς έτσι όπως ήσαν τα τελευταία λόγια του Αλέξανδρου. Έχει κανείς αντίρρηση; Δεν είναι η μέγιστη Αλήθεια στην πορεία του κόσμου; Από τον Αλέξανδρο μέχρι τον Ναπολέοντα, τον Χίτλερ και τον Στάλιν (σήμερα πάλι με Γερμανούς, Ρώσους, Αμερικάνους κλπ.), έχει αλλάξει τίποτα; Δεν συνεχίζομε όλοι, παγκοσμίως, υποτελείς στην ίδια νοοτροπία; Της αιώνιας έχθρας και της ληστείας; Δεν γίνεται, λοιπόν, ν’ αποτελέσει ο Αλέξανδρος το πρότυπο για μια εθνική ή παγκόσμια Ηθική αναγέννηση, αφού ήδη ο χρόνος το έχει αποδείξει.\n«Γιούχα και πάντα γιουχα στις πατρίδες», έγραψε ο Παλαμάς. Και, βεβαίως, όπως λέει ο δαίμονάς μου (και τόσοι άλλοι Μεγάλοι ως σήμερα), γιούχα και στις θρησκείες! Οι οποίες αποκρύβουν τη θεϊκή υπόσταση του Ανθρώπου, τον αποκαλούν δούλο του Θεού και του αποστερούν την ευκαιρία ν’ αποτινάξει επιτέλους τη μεταφυσική και ν’ αναλάβει ο ίδιος την ευθύνη για την πορεία του κόσμου Του.\nΌσο κυβερνούν το σπαθί και το νείκος σωτηρία δεν υπάρχει, ο κόσμος που θα παραδίδομε στα παιδιά μας θα συνεχίζει αιματοβαμμένος. Να, γιατί θα έπρεπε όλοι να βροντοφωνάζομε για τους αρχαίους και Μεγάλους Δασκάλους, για την Ηθική του Αριστοτέλη, για τα λόγια του Δαιμόνιου και Μέγα Σωκράτη: «θα προτιμούσα ν’ αδικούμαι παρά ν’ αδικώ».\nΤούτος ο σωκρατικός ορισμός είναι όντως ο πιο τέλειος ορισμός της δικαιοσύνης, που, αν μπορούσε να εμφυτευτεί στην ανθρώπινη πρακτική, θα γκρέμιζε πάραυτα όλα τα δίκαια του κόσμου στο βάραθρο της αχρηστίας, και θα σήκωνε όλη την ανθρωπότητα στον «έβδομο ουρανό». Δικαιοσύνη θα πει να είσαι ευτυχισμένος μόνο διά μέσου της ευδαιμονίας του διπλανού σου (ανθρώπου ή ζώου). Δεν υπάρχει άλλος τρόπος επίτευξης της ατομικής ευδαιμονίας παρά μόνο διά μέσου της κοινωνικής. Το «αγάπα τον εχθρό σου» είναι πολύ κατώτερο από ηθικής άποψης, διότι προϋποθέτει ότι έχεις ήδη αδικήσει. Εάν προτιμάς να αδικείσαι, δεν υπάρχουν εχθροί, παρά μόνον ευδαιμονία. Κι ας είναι ακόμη ουτοπία.\nΔεν ήταν ο Σωκράτης φύση χριστιανική, αλλά ο Χριστός φύση σωκρατική, κι ας έγραφε ο Ολλανδός Έρασμος (Desiderius Erasmus Roterodamus, 1466-1536): «Άγιε Σωκράτη, πρέσβευε υπέρ ημών» (sancte Socrates ora pro nobis). Άλλωστε ο Σωκράτης προηγήθηκε πεντακόσια σχεδόν έτη και με την παραπάνω δήλωσή Του έθεσε τα στέρεα θεμέλια Αγάπης και Δικαιοσύνης. Τα λόγια Του θα έπρεπε να διδάσκονται σε όλους τους «πώλους», αρχής γενομένης από το νηπιαγωγείο. Μόνον έτσι θα υπήρχε κάποια πιθανότητα να «παραλογιστούμε» όλοι τόσο πολύ, μεγαλώνοντας, ώστε η Ουτοπία (Ου Τόπος, το Πουθενά) να βρει τον τόπο της.\nΤούτα τα λόγια τού Σωκράτη είναι η βάση της απόλυτης Ηθικής. Να υπερβούμε εαυτούς, έτσι μόνο θα γίνομε Θεοί. Θυμάστε τον Δάμωνα και τον Φιντία, τον Γκάντι και τον Σβάιτσερ; Ιδού, τα πρότυπα είναι γνωστά. Οτιδήποτε άλλο είναι νοσηρή παλινδρόμηση στον Χρόνο. Όλοι, εμείς οι «σκύλοι», χρειαζόμαστε Παιδεία, αλλιώς θα συνεχίζομε να γαβγίζομε αμοιβαία. Για πάντα, λόγω άγνοιας…\nΚαι σε Σένα, αξιότιμη και γενναία Αστραία, εύχομαι οι «κεραυνοί» Σου να βρουν όσους τίμιους κι «ανθρώπινους» στόχους επιδιώκεις, και να είναι πάντα σουρεαλιστικοί, μα και αναίμακτοι. Με το τόξο και το σπαθί, Φίλτατη, τίποτα καλό δεν επιτεύχθηκε. Η αιμορραγία και ψυχορραγία δεν μπορεί να είναι καλά πράγματα. Μόνον η Φιλότητα και η Ειρήνη μπορούν να κάμουν πράξη την ιδανική κοινωνία, την Ουτοπία.\nΔεν είναι, αγαπητή Αστραία, άτοπες οι επίμονες κι αναπάντητες ερωτήσεις Σου (αναφαίρετο δικαίωμά Σου να επιθυμείς να γνωρίζεις, όπως και του καθενός). Είναι πραγματικότητα ότι κινούμαστε όλοι μας σε χωριστές πορείες (ίσως υπάρχουν και τομές), δεν γνωρίζομε ο ένας τον άλλο (αν και είναι καλό να συνομιλούμε). Αλλά ούτε, βεβαίως, βαραίνει ίσα ο λόγος όλων, κι ούτε γνωρίζομε ο ένας τις προθέσεις του άλλου (ένας αχταρμάς, δυστυχώς, κατά την προσφιλή έκφραση του φίλου μας Αριστοτέλη). Σε μερικά πράγματα, κατά τη γνώμη μου, είτε συμμετέχεις ήρεμα κι έντιμα είτε απέχεις σιωπηλά κι απαθώς. Ό,τι έχει αξία κι αγαθή πρόθεση δεν χάνεται.\nΝαι, έχομε ανάγκη από Ήθος, γνώση κι αισθητική για ν’ αποκτήσομε την ικανότητα να ερμηνεύομε τα πράγματα σωστά και να πράττομε σωστότερα. Ναι, όλοι έχομε ανάγκη υγιούς σώματος, κι ως ομάδα της ενότητας. Αλλά όλα ετούτα πρέπει να διδάσκονται στα παιδιά εξ απαλών ονύχων, δεν πρόκειται να εμφανιστούν αιφνίδια στο προσκήνιο των ιδεών, των αξιών και της πράξης των ενηλίκων σαν τον «από μηχανής Θεό». Η Παιδεία είναι το ζητούμενο, ή κατά τον Ρουσσώ: «Παράδειγμα, παράδειγμα!». Όλα τα άλλα είναι ευγενείς προσδοκίες και δόξες, μόνον. Πώς μπορούν να γίνουν πράξη, Φίλτατη, όλα ετούτα; Με τον Δάσκαλο και τις Ηθικές αρετές Του, άραγε, η με τον Μαθητή και το σπαθί Του;\nΜαζί με την έκφραση της συμπόνιας Σου προς εμένα, έγραψες: «Οι παλιοί μας φύγαν…. φύγαν για πάντα, όπως λέει και λαϊκός αοιδός και έρχεται η στιγμή για να αποφασίσεις με ποιους θα πας και ποιους θα αφήσεις. Η φιλία είναι πάντοτε μεταξύ ίσων, ίσως όχι μόνο στις ανάγκες αλλά και στις αξίες. Για αυτό δεν υπάρχει φιλία μεταξύ ανθρώπων και θεών αλλά μια σχέση υποταγής και φόβου και ευδόκιμων προσδοκιών. Η φιλότητα όμως πρέπει να κατατίθεται προς χάρη της διαλλακτικότητας και του διαλόγου προς όλες τις κατευθύνσεις, ποτέ όμως σε βάρος της αλήθειας, της λογικής της δικαιοσύνης και της διαφάνειας»\nΝαι, αγαθή, οι παλιοί φεύγουν κάποια στιγμή, αλλά δεν είναι πάντα αναπόφευκτο κι απαραίτητο να πρέπει ν’ αποφασίζομε με ποιους να πάμε και ποιους ν’ αφήσομε. Το ζητούμενο πρέπει να είναι η αμοιβαία κατανόηση. Να σκύψομε ο ένας στον μικρόκοσμο του άλλου, διότι όλοι τούτοι οι μικροί ατομικοί κόσμοι μας απαρτίζουν, από κοινού, τον Ένα, τον Μεγάλο Κόσμο. Ο ένας συμπαραστάτης τού άλλου μέχρι να διαλυθούν όλες οι πλάνες, όλων μας. Και θα ρωτήσεις: «Γιατί;» Μα διότι οι ομοιότητές μας είναι απείρως περισσότερες από τις διαφορές μας και οι μόνες έννοιες, τα μόνα δεσμά που μας εμποδίζουν να το εννοήσομε αυτό είναι οι πατρίδες και οι θρησκείες και, δυστυχώς, το τεράστιο κι ακόμη ανυπέρβλητο, οι πολλές γλώσσες. Τα πάθη μας ήσαν και παραμένουν κοινά. Μιλάς σαν να είναι πολλά τα είδη και οι ορισμοί της Φιλότητας, ενώ της Αλήθειας και της Δικαιοσύνης μόνον ένα. Όλα, όλα είναι πολλά, αμέτρητα, όσον είμαστε δέσμιοι του εγώ (ατομικού ή εθνικού) και οδηγούν πάντα, με κακή διάθεση, στην ασυνεννοησία.\nΚαι, βεβαίως, συμφωνώ μαζί Σου, Θεά της Δικαιοσύνης, ότι «Δεν χρειαζόμαστε γερμανούς συγγραφείς για να εκτιμήσουμε και να αναγνωρίσουμε το έργο του Αλέξανδρου…». Ναι, Φίλη, το αντίτιμο της Ελευθερίας είναι μια δύσκολη διαδρομή, που μπορεί ν’ απαλυνθεί κάπως με τη Φιλότητα, αλλιώς έρχεται στο προσκήνιο η μελαγχολία. Εκφράζω, επίσης, μαζί Σου, την απορία μου για τους νέους πίνακες παραληπτών και κοινοποιήσεων. Φίλες και Φίλοι, αποθαυμάζω!\nΣκεφτείτε, Φίλες και Φίλοι, όταν θα φάτε, όταν θα πιείτε, όταν θα ντυθείτε, όταν θ’ αναζητήσετε μιαν αγκαλιά… Τι είμαστε ο καθένας μας χωρίς τους άλλους; «Οὖτις ἐμοί γ᾿ ὄνομα…» Δηλαδή: Κανένας! Διότι δεν επιθυμούμε πια να ξεγελάσομε τους άλλους, διότι κατανοούμε τη σχέση μας με τον Κόσμο, κι αδυνατούμε πια να κρυβόμαστε στον ασήμαντο εαυτό μας. Αν μπορούσαν να μιλήσουν και να μας συμβουλέψουν οι νεκροί μας (αρχαίοι και νέοι, Μεγάλοι ή μικροί), τούτα νομίζω θα μας έλεγαν (έτσι όπως ένιωσα το χρέος να Σας μιλήσω για τα δικά μου λάθη). Πριχού ανοίξει το έρκος των οδόντων, πριχού κινηθούμε με βαριά λόγια κι άδικες πράξεις. Μετά την έναρξη της πτώσης όλα είναι χαμένα, η βαρύτητα είναι αμείλικτη.\nΟ δαίμονάς μου έγραψε: «Το μεγάλο θέμα δεν είναι τα πάθη του Αόρατου, αλλά τα δικά μας (κι ας ταυτίζονται). Αν δεν κουνήσομε τα χέρια και τα πόδια μας, θα πεθάνομε από πείνα (ουδέν κακό, ίσως και να είναι υπέροχο και εκστατικό), κι αν δεν αγκαλιαστούμε με αμοιβαία συμπάθεια, θα χαθούμε στον πόλεμο των διαφορών και των αντιθέτων (ούτε καλό ούτε κακό, φυσικότατο μόνο).\nΣυμπέρασμα: Αν θέλομε να ζήσομε και να απολαύσομε το ταξίδι, κινούμαστε Αγαπώντας.\nΛέτε πως έχει αποδειχτεί δύσκολο στην πράξη; Ναι, είναι αλήθεια, αλλά τούτο συμβαίνει διότι αναζητούμε ακόμη την ευδαιμονία στον ουρανό (καθένας από μόνος του λόγω θρησκειών), κι ο αληθινός Θεός παραμένει διασπασμένος σε άπειρα κομμάτια. Μόλις αρχίσομε να κινούμαστε με κίνητρο τη Μεγάλη Λέξη, όλα τα μέρη θα ενωθούν σε μια καταπληκτική Οντότητα και θα λυθούν αυτόματα όλοι οι γρίφοι…».\nΟ Μοχάντας Γκάντι έδιωξε τους Άγγλους όχι με τη βία, αλλά αποδεχόμενός την στωικά. Πώς μπορέσαμε να Τον ξεχάσομε;\nΑπολογούμαι για τη φλυαρία μου (όπως και για την προσωπική εξομολόγησή μου) που ούτως ή άλλως θα σταματήσει κάποια στιγμή. Δεν επεδίωξα ποτέ τίποτα άλλο παρά να Σας θυμίζω τη Φιλότητα, ακόμη και διά μέσου των δικών μου ενοχών. Ίσως καθώς οι Θεάνθρωποι ωριμάζουν και μαθαίνουν να επιτευχθεί μια μέρα. Η Ηθική εκ του Νόμου είναι, σίγουρα, πολύ καλύτερη από παλιά.\nΜάρτυρές μου όλοι οι Θεάνθρωποι, τούτα τα λόγια μου ήσαν απόλυτα εγκάρδια, κι ας μην ήσαν όλες οι πράξεις μου τίμιες μέχρι στιγμής. Με ειλικρινά φιλική διάθεση, κι ας μην είμαι επιστήθιος φίλος, παρακαλώ Σας να ειρηνέψετε. Οι προθέσεις όλων μας μπορεί να είναι τίμιες, όμως συχνά τα λόγια και τα έργα πονούν. Μαζευτείτε, μοιράσετε δίκαια τον χρόνο κι ασκήσετε τη Διαλεκτική, όπως λέει ο έντιμος Μανώλης, με ηπιότητα, ανεκτικότητα και Φιλότητα.\nΌλα τα πράγματα δείχνουν, από τα πανάρχαια χρόνια, πως όλοι μας είμαστε τ’ απειράριθμα κατηγορήματα του ίδιου Θεού, απλές ή σύνθετες ιδιότητές Του που συχνά αντιτίθενται η μια στην άλλη, αλλά και που αμοιβαία αξιώνονται ή απαξιώνονται. «Εν το παν».\nΤώρα πια δεν μπορώ να θυμώσω ούτε κι αν ακόμη με αποκαλέσετε ανόητο, είτε σύμφωνα με τον δικό Σας αξιακό κώδικα είτε απλά και μόνο ως ακατανόητο, ασύλληπτο και μη νοητό. Διατηρώ ακόμη, νομίζω, το δικαίωμα να σαρκάζω εαυτόν αλλά το απαρνούμαι απολύτως σε σχέση με τους Άλλους.\nΘ’ αναρωτηθείτε, και ίσως εύλογα, πώς κατέληξε ένας άθρησκος (όχι απαραίτητα άθεος) να ομιλεί γι’ Αγάπη και Φιλότητα.\nΑπό ειλικρινή θαυμασμό της Ζωής, Φίλες και Φίλοι, μόνον από θαυμασμό, προς Όλους και Όλα. Κι ο θαυμασμός γίνεται, αυτόματα, ανάγκη εξύμνησής Της. Και τούτο δεν μπορεί να γίνει με δόντια, ξίφη, κακολογίες ή Ναούς, παρά μόνο με την ειλικρινή Συμπάθεια προς όλες τις μορφές Της.\nDate: Sat, 10 Oct 2015 12:27:35 +0300\nSubject: Re: Από τις συζητήσεις σχετικά με την αναβίωση της θεοποίησης του Αλεξάνδρου\nΘερμά συλλυπητήρια αγαπητέ μου Φίλαργε\nγια τον θάνατο της μητέρας σου.\nΕίναι μια μεγάλη απώλεια ο χαμός ενός ανθρώπου σημαντικού στη ζωή μας και για την ζωή μας.\nΑς ακολουθήσουμε τον μεγάλο δάσκαλο Αριστοτέλη στην ΛΟΓΙΚΗ που δίδαξε στον μαθητή του Αλέξανδρο.\nΚαι ίσως πριν ιδρύσουμε οποιοδήποτε θρησκεία, καλό θα ήταν να ιδρύσουμε μια ομάδα αυτογνωσίας και ψυχοθεραπείας για την Εθνική μας ψυχανάλυση και μοναξιά.\nΟι παλιοί μας φύγαν.. φύγαν για πάντα, όπως λέει και λαϊκός αοιδός και έρχεται η στιγμή για να αποφασίσεις με ποιους θα πας και ποιους θα αφήσεις.\nΗ φιλία είναι πάντοτε μεταξύ ίσων, ίσως όχι μόνο στις ανάγκες αλλά και στις αξίες.\nΓια αυτό δεν υπάρχει φιλία μεταξύ ανθρώπων και θεών αλλά μια σχέση υποταγής και φόβου και ευδόκιμων προσδοκιών.\nΗ φιλότητα όμως πρέπει να κατατίθεται προς χάρη της διαλλακτικότητας και του διαλόγου προς όλες τις κατευθύνσεις, ποτέ όμως σε βάρος της αλήθειας, της λογικής της δικαιοσύνης και της διαφάνειας\nΣτις 9 Οκτωβρίου 2015 – 6:37 μ.μ., ο χρήστης Nikolaos Mihakis <filargos@gmail.com> έγραψε:\nΑγαπητοί Φίλοι, γνωστοί και άγνωστοι.\nΣτις 27 Σεπτεμβρίου έχασα τη Μάνα μου. Τώρα, σαρκάζω ανελέητα εαυτόν καθώς σκέφτομαι τα λάθη μου. Όλα όσα είπα και έκαμα που δεν θα έπρεπε, όλα όσα θα μπορούσα να λέω και να κάνω για να την βλέπω να γελά και να χαίρεται και δεν τα έκαμα. Ο πόνος από τις ενοχές είναι αβάστακτος.\nΦίλες και Φίλοι, διαβάστε Σάς παρακαλώ τον πίνακα που επισυνάπτω, θυμηθείτε τι είναι Πραότης, Αλήθεια, Ευτραπελία, Φιλία και Αιδώς. Αφήστε στην άκρη ειρωνεία, αλαζονεία και δυσκολία. Δεχτείτε σαν δάσκαλο κι οδηγό, όλων μας, τον σταγειρίτη Αριστοτέλη και την Ηθική Του, όχι το σπαθί. Χτίστε ξανά τις σκέψεις Σας πάνω στη βάση της Φιλίας κι όχι του νείκους. Αργότερα θα είναι αδύνατο να πισωγυρίσετε στον χρόνο.\nΜε ειλικρινή συμπάθεια προς τα θεανθρώπινα πάθη, Σας φιλώ και θα επιθυμούσα πολύ και να Σας αγκαλιάσω.\nΧαίρετε και αγαπάτε\nΝίκος Μιχάκης sagt:\nΑγαπητέ, φίλε Μανώλη, κύριε Σαρίδη.\nΝομίζω ότι είναι ουσιώδες να προσθέσεις κάτω από το μήνυμα του Αριστοτέλη (Στις 18 Οκτωβρίου 2015 – 7:57 μ.μ) το δικό μου μήνυμα στις 16 Οκτωβρίου 2015 – 7:30 μ.μ. Διαφορετικά υπάρχει σοβαρό κενό κατανόησης στην αλληλουχία των μηνυμάτων. Σε σχέση με τα τελευταία λόγια Σου (στην κορυφή της σελίδας) πρέπει να συμπληρώσω ότι νομίζω πως μια μέρα η Παγκοσμιοποίηση θ‘ αποτελέσει την ταφόπλακα των θρησκειών και οι γιαγιάδες που σήμερα „πιστεύουν σε Αγίους και φαντάσματα“ θ‘ αποτελούν μιαν απλή και θλιβερή ανάμνηση.\nΧαίρε, υγίαινε και καλή βδομάδα\nΑγαπητέ Νίκο, με το συμπάθειο για την αβλεψία μου. Το πρόσθεσα.\nΝάσε καλά, επίσης μια καλή εβδομάδα\nΑγαπητοί Φίλοι, γνωστοί και άγνωστοι ! Η ουσία είναι εάν υπήρξε ή δεν υπήρξε η θεοποίηση του Αλεξάνδρου ….. Όσο για τα ερωτήματα της Αστραίας για το βιογραφικό του Αριστοτέλη είναι δευτερεύων θέμα ,και δεν αφορά αυτή την συζήτηση !! Δείτε, τί λέει ο καθηγητής Μάνθος Μπέσιος επι του θέματος που είναι και ο πιο ειδικός …https://www.youtube.com/watch?v=11BSZA7jSJw ……https://www.youtube.com/watch?v=ENXwdoECQq0


Ο χαριτωμένος σκύλος Λέον ανέλαβε να γίνει "μητέρα" για 2 εγκαταλελειμμένα τιγράκια της Βεγγάλης! (VIDEO) - Κατερίνα Τσεμπερλίδου Ο χαριτωμένος σκύλος Λέον ανέλαβε να γίνει "μητέρα" για 2 εγκαταλελειμμένα τιγράκια της Βεγγάλης! (VIDEO) - Κατερίνα Τσεμπερλίδου Ο χαριτωμένος σκύλος Λέον ανέλαβε να γίνει "μητέρα" για 2 εγκαταλελειμμένα τιγράκια της Βεγγάλης! (VIDEO) - Κατερίνα Τσεμπερλίδου\nPost by: www.eirinika.gr 02/08/2020 0 comments\t179 views\nΤον ρόλο του θετού πατέρα ανέλαβε ο Λέον, ένας 6χρονος σκύλος, για δύο εγκαταλελειμμένα τιγράκια της Βεγγάλης.\nΤο ημίαιμο πόιντερ ζει με την ιδιοκτήτριά του, Ζινέτ Βουρμς, η οποία δουλεύει ως επιστάτρια στον ζωολογικό κήπο Safaripark στο Στούκενμπροκ της βόρειας Γερμανίας.\nΗ Ζινέτ έχει αναλάβει να μεγαλώσει τα μόλις ενός μηνός τιγράκια, τον Πιτς και την Περλ, τα οποία απέρριψε η μητέρα τους. Ωστόσο, βρήκε σύμμαχο στην προσπάθειά της τον αξιαγάπητο Λέον, ο οποίος -αν και αρσενικός – έχει ανεπτυγμένα τα μητρικά ένστικτα.\nΜάλιστα, ο Λέον το 2012 είχε βοηθήσει στην ανατροφή ενός λευκού λιονταριού.\nΩστόσο, η αναδοχή θα ολοκληρωθεί σύντομα, καθώς όπως προειδοποιεί η Βουρμς τα τιγράκια μεγαλώνοντας μπορεί να αντιδράσουν με βία.


Μόνο Σπανούλης Ρεεε!!!! - Redaroume.gr\nΑρχική/ΜΠΑΣΚΕΤ/Μόνο Σπανούλης Ρεεε!!!!\nΝίκος Αβραμίδης 23/02/2018\nH πίκρα για τον χαμένο τελικό του Κυπέλλου από την ΑΕΚ, συγνώμη, αλλά δεν καταπίνεται εύκολα, ακόμα και μετά από μία σπουδαία νίκη στην Ευρωλίγκα. Ομως,ξεπερνώντας αυτό το θέμα δεν μπορώ παρά να πάω στην πιο κοντινή εκκλησία και να ανάψω ένα κεράκι στο ύψος του Βασίλη Σπανούλη. Αυτού του μεγάλου αθλητή, αυτού του τρανού παραδείγματος αφοσίωσης-πίστης-εργατικότητας. Αυτού ακόμα και του…εγωιστή που όμως στα 36 του παίζει σαν 22 αρης. Αυτού που σε κάθε ματς τα δίνει όλα.\nΟι Μπουλς ,στα καλά τους χρόνια, είχαν τον Τζόρνταν και τα χρήσιμα εργαλεία. Ο Air ακόμα και όταν άρχισε να μεγαλώνει ,δεν σταματούσε να θέλει να κάνει πάντα το μεγάλο και τελευταίο σουτ. Ακόμα και στους Ουίζαρντς στην 3η του επιστροφή.\nΟ Σπανούλης, όσο είναι καλά και πατάει καλά ,ζωή να χει, πάντα θα παίρνει το τελευταίο σουτ. Και ακόμα και αν μερικές φορές ίσως νιώθει ότι δεν μπορεί, αισθάνεται ότι πρέπει να το κάνει. Αλλες φορές θα του βγαίνει ,άλλες όχι. Στο ματς με την ΑΕΚ, πήγε να βάλει ένα απο τα γνωστά τρίποντα αλλά δεν του έκατσε.\nΣήμερα, αν ο Σπανούλης δεν έβαζε αυτούς τους 7 πόντους στο τέλος, με τον ένα πόντο διαφοράς τότε δεν ξέρω τι θα γινόταν.\nΟΛΟΙ ΨΑΧΝΟΥΝ …ΣΠΑΝΟΥΛΗ\nΑν υπήρχε τρόπος να “διαβάσουμε” τις σκέψεις των παικτών, ακόμα και του Σφαιρόπουλου στα …δύσκολα,μία θα ήταν η λέξη που κυριαρχεί..Σπανούλης …..Καλός ο Πρίντεζης, μάγκας ο Παπανικολάου, αλάνι ο Παπαπέτρου, αλλά ακόμα και στο βίντεο της πρωτοχρονιάς που κάποιοι, ακόμα και ο Μιλουτίνοφ δεν έφταναν να βάλουν το αστέρι, το …κρίσιμο σουτ το έβαλε ο Σπανούλης και το ..αστέρι του Χριστουγεννιάτικου δένδρου πήγε στη θέση του.\nΠου είναι ρε παιδιά οι Αμερικάνοι; Ο Μακ λίν ,τέσσερα ματς είναι εκτός ,λές και τον έχει αντικαταστήσει ο …δίδυμος αδερφός του που δεν ξέρει μπάσκετ. Ο Ρόμπερτς παίζει λίγο χειρότερα απο την 10χρονη κόρη μου που τώρα μαθαίνει μπασκετ, ο Τόμπσον μου θυμίζει παλαιμαχο 40 αρη,μιας και την μπάλα δεν του τη δίνουν ούτε οι συμπαίκτες του και ο ίδιος μοιάζει ..ανήμπορος.\nΚαι ερχόμαστε στον Μπόμπι Μπράουν. Μιλάμε για παικτάρα,μιλάμε για Killer ,μιλάμε για εμπειρία και για ένα παίκτη που δεν κωλώνει να κάνει το τελευταίο σουτ .\nΑλλά θα αποδειχθεί …μετριότητα και αυτός, όπως και ο Γκριν, αν ο Ολυμπιακός δεν έχει επιθετικές λύσεις, Plan b και Plan c και αν ο Σφαιρόπουλος δεν βρεί τρόπο να χωρέσει και τους δύο μέσα στην ομάδα. Να τους βρει ρόλους και όλοι μαζί να βοηθήσουν τον Ολυμπιακό.\nΟ Μπράουν ,δεν είναι ο Ιησούς με ένα άγγιγμα να αλλάξει τα πράγματα, αλλά με την παρουσία του μπορεί να προσδώσει πολλά θετικά και στο σκοράρισμα ,αλλά και στη δημιουργία. Αλλά για να γίνει αυτό θα πρέπει πρώτα να βοηθηθεί από τον προπονητη, αλλά και την ίδια την ομάδα.\nOLYMPIAKOS ΜΠΡΑΟΥΝ σπανουλης\n"Να ζήσουμε ανάλογες στιγμές όπως πέρσι"\nΚαραπαπάς: «Ήρθαμε να το πάρουμε»


Η ανατριχιαστική στιγμή της επίθεσης στην Κβίτοβα! - Sports1 Radio 93.7FM\nΤέννις 7 Φεβ 15:56\nΤις ανατριχιαστικές λεπτομέρειες της επίθεσης που δέχθηκε μέσα στο σπίτι της, ανέφερε η Πέτρα Κβίτοβα στο BBC.\nΗ 28χρονη Τσέχα τενίστρια, δύο φορές νικήτρια του Γουίμπλεντον, μίλησε για τον τρόμο που έζησε τον Δεκέμβριο του 2016 και τον τραυματισμό με μαχαίρι στο αριστερό χέρι της, από την ληστή που είχε εισβάλει. Ένας τραυματισμός που διέκοψε για αρκετό διάστημα την καριέρα της αριστερόχειρα τενίστριας, η οποία επανήλθε πλέον δυναμικά στα γήπεδα, ήταν φιναλίστ στο πρόσφατο Αυστραλιανό όπεν και ήδη ανέβηκε στο νο 2 της παγκόσμιας κατάταξης.\nΒλέπει ξανά Ευρώπη η Μαρσέιγ (VIDEO)\n"Χρόνια πολλά Μεγάλη μας Κυρία!!!"\nΣκέφτεται να αποχωρήσει από την Ανόρθωση ο Ουζόχο\nΥπόθεση Ουζόχο: «Φύλλο και φτερό» το γραφείο του Δρ. Γιάγκου


Δημήτρης Ουγγαρέζος: Ατύχημα για τον γνωστό παρουσιαστή! Τι συνέβη; - News - Youweekly\nΔημήτρης Ουγγαρέζος: Ατύχημα για τον γνωστό παρουσιαστή! Τι συνέβη;\nNews 30.08.2019 11:29\nΑτύχημα για τον γνωστό παρουσιαστή, Δημήτρη Ουγγαρέζο! Τι συνέβη;\nΟ γνωστός δημοσιογράφος και ραδιοφωνικός παραγωγός κατά τη διάρκεια της επίσημης φωτογράφισης του για την εκπομπή της Φαίης Σκορδά, το «Πρωινό», στον ΑΝΤ1, είχε ένα ατύχημα.\nΦαίνεται πως ο Δημήτρης Ουγγαρέζος δεν πρόσεχε κατά την διάρκεια της φωτογράφησης και χτύπησε.\nΟ ίδιος δημοσίευσε μια φωτογραφία στον προσωπικό λογαριασμό του στο Instagram και συγκεκριμένα μέσα από Instastory, όπου φαίνεται να βρίσκεται στο πάτωμα και να κρατάει χαρτί στο σαγόνι του.\nΔεν ήταν κάτι σοβαρό ευτυχώς και είναι μια χαρά στην υγεία του!\nΜάλιστα σχολίασε χιουμοριστικά: «Με φάγανε»!


Σήμερα η νεολαία, αύριο η Κεντρική επιτροπή\nΔημοσίευση 13 Μαρτίου 2013, 07:55 / Ανανεώθηκε 27 Ιουνίου 2013, 14:55\nΤον γραμματέα της εκλέγει σήμερα -παρουσία του Ευάγγελου Βενιζέλου- η νεολαία του ΠΑΣΟΚ. Όπως όλα δείχνουν νέος γραμματέας του Κεντρικού Συμβουλίου που αναδείχθηκε στο θυελλώδες συνέδριό της θα εκλεγεί ο Παύλος Χρηστίδης, ο οποίος κατά πάσα πιθανότητα θα είναι και ο μοναδικός υποψήφιος.\nΑύριο, συνεδριάζει στην Ιπποκράτους η νεοεκλεγείσα Κεντρική Πολιτική Επιτροπή του ΠΑΣΟΚ η οποία θα εκλέξει και τα νέα όργανα του ΠΑΣΟΚ. Από τον Γραμματέα της και το 13μελές Πολιτικό Συμβούλιο ως την Επιτροπή Οικονομικού Ελέγχου, τους υπευθύνους των τομέων και την νέα ΕΚΑΠ (Επιτροπή Πιστοποίησης και Καταστατικού).\nΘα αποτελούσε μεγάλη έκπληξη η μη υπόδειξη από πλευράς της ηγεσίας του κόμματος για την θέση του γραμματέα, του 33χρονου Νίκου Ανδρουλάκη που ήρθε πρώτος σταυρός. Οι πληροφορίες επιμένουν ότι ο κ. Βενιζέλος δεν κάμφθηκε από τις σοβαρές ενστάσεις που διατύπωσαν για τον Ν. Ανδρουλάκη , οι σκληροί "βενιζελικοί" και η ομάδα Παναγιωτακόπουλου και ότι θα "ψηφίσει" ανανέωση ακολουθώντας το μήνυμα του Συνεδρίου.\nΤο ενδιαφέρον εστιάζεται πλέον στις υποψηφιότητες που θα κατατεθούν ώστε να καλυφθούν οι 13 θέσεις του Πολιτικού Συμβουλίου.\nΟι βενιζελικοί ενδιαφέρονται να εκλέξουν 8 επομένως- αν το πετύχουν αυτό-οι υπόλοιπες πέντε θέσεις θα κατανεμηθούν μεταξύ των ομάδων που καταγράφηκαν στο συνέδριο. Από το βενιζελικό μπλοκ υποψήφιοι θα είναι οι Πάρης Κουκουλόπουλος, Πάνος Μπεγλίτης, Συλβάνα Ράπτη, Τάκης Ρήγας, Αντώνης Σαουλίδης, Βασίλης Κεγκέρογλου και ενδεχομένως και κάποια ακόμη γυναίκα από τις νεοεισερχόμενες στην Κεντρική Επιτροπή.\nΟι «75» θα κατεβάσουν τους Μιχάλη Καρχιμάκη, Παντελή Οικονόμου, Άσπα Παπαηλιού, Κατερίνα Μπατζελή και Γρηγόρη Νιώτη. Είναι άγνωστο εάν θα θέσει υποψηφιότητα ο Δημήτρης Ρέππας που ήρθε τρίτος σε σταυρούς.\nΕπίσης από την Αριστερή Πρωτοβουλία θα είναι υποψήφιοι οι Γιώργος Παναγιωτακόπουλος και Παναγιώτης Κορμάς, ενώ από την ομάδα των υφυπουργών ενδέχεται να κατέβουν οι Θάνος Μωραϊτης, Γιώργος Πεταλωτής και η Αφροδίτη Παπαθανάση.\nΔεδομένη θεωρείται η υποψηφιότητα της Φώφης Γεννηματά και πιθανή εκείνη του Παύλου Γερουλάνου.


Σε επίσχεση οι γιατροί του ΕΟΠΥΥ όλη την εβδομάδα - CorfuPress.com\nΣε επίσχεση οι γιατροί του ΕΟΠΥΥ όλη την εβδομάδα\nΌλα αυτά, λόγω της πενθήμερης επίσχεσης παροχής υπηρεσιών που ξεκίνησαν σήμερα οι γιατροί του ΕΟΠΥΥ η οποία θα διαρκέσει μέχρι και την Παρασκευή, οπότε και θα επανακαθορίσουν τη στάση τους.\nΟι γιατροί ζητούν την άμεση αποπληρωμή των οφειλομένων, υπογραφή νόμιμης, όπως υποστηρίζουν 3ετούς σύμβασης με τον οργανισμό και συνάντηση με τον υπουργό Υγείας, προκειμένου να συζητήσουμε από κοινού το μέλλον της Πρωτοβάθμιας Φροντίδας Υγείας.\n– Μη επαρκής διασφάλιση της νομιμότητας επί της παράτασης της σύμβασής μας καθώς δεν έχει δημοσιευθεί στο ΦΕΚ.\n– Πλήρης αδιαφάνεια στη λήψη αποφάσεων για το μέλλον της ΠΦΥ.\n– Παντελής έλλειψη ευαισθησίας απο πλευράς κ. Κουρουπλή για δημοκρατικό διάλογο με τους συμβεβλημένους ιατρούς.\n– Ληξιπρόθεσμες οφειλές που εκκρεμούν από το 2011 καθώς το δεσμευμένο κονδύλι για την αποπληρωμή τους έχει πλέον κάνει φτερά και μεταφορά 24 εκατ. με ανεξήγητο τρόπο που θα έπρεπε να δωθούν σε αποπληρωμή παρόχων και αντι αυτού αναζητούμε το πού πήγαν.\n– Απλήρωτες οφειλές του 10% των επισκέψεων από το 2012 και τρέχουσες αμοιβές που δεν δρομολογούνται, έχουν φέρει τους ιατρούς (κλινικούς & εργαστηριακούς) του ΕΟΠΥΥ σε οριακά σημεία ρευστότητας.\n– Πολλαπλά κουρέματα, clawback – rebate στις ιατρικές πράξεις και εργαστηριακές εξετάσεις, έχουν καταστήσει πρακτικά ζημιογόνα την εξυπηρέτηση των ασφαλισμένων μέσω της σύμβασης.\nΨήφισμα Περιφερειακού για έγκαιρη απόδοση του επιδόματος επικουρικών γιατρών\nΓκίκας: Η Κυβέρνηση ενισχύει το ΕΣΥ και δεν παραμελεί τους ακρίτες μας\nΓκίκας: Ψάχνουμε και δε βρίσκουμε γιατρούς για το Νοσοκομείο


ΕΠΙΚΟΥΡΟΣ ΙΤΕΑΣ: ΣΤΗΝ ΜΕΣΗ ΤΟΥ ΑΠΡΙΛΙΟΥ\n“Κίνησε να βρέξει σήμερα τ’ απόγεμα. Έριξ’ έναν-δυό κεραυνούς εδώ τριγύρω, κύλησε λίγο λασπόνερο στους δρόμους κι αυτό ήταν όλο. Απ’ το πρωί το πήγαινε παρακαλώντας, με μια ψυχρούλα παράκαιρη κι έναν ψόφιο χαζοβοριά, ίσα-ίσα για να κάνει την πιάτσα στην Ιτιά να μοιάζει σφαλιστή λόγω σχόλης.\nΚι εκείνη η μουντάδα, εκείνο το κιτρινογκρί ψυχοπλάκωμα πάνω απ’ τα κεφάλια μας, να μη λέει να φύγει. Σκόνη λέει,\nπου μας ήρθε και θρονιάστηκε μέρες τώρα, μέσα στα ρουθούνια μας και κάνει τα μάτια μας να τσούζουν. Κι άμα είσαι και λίγο βαλαντωμένος, ε τότενες είναι που το νώτισμα στα βλέφαρά σου, τα γιομίζουν με λάσπη.\nΚι ούτε ο αγέρας να την σπρώχνει, ούτε η βροχή να την κατεβάζει. Εκεί, να στέκει από πάνω μας μέρες τώρα, εμποδίζοντας τον ήλιο ν’ ακουμπίσει κορμιά, γη και δέντρα. Κι αν πείς για την νύχτα, ακόμα κι οι καρακάξες που κάθε σούρουπο τραβάνε κατά το βορά κι αυτές σταματήσανε να περνάνε. Νέκρα παντού.\nΜόνο οι λάμπες στις κολώνες της παραλίας που μοιάζουν με θολά και ψηλά κρεμασμένα καντηλέρια, μόνο αυτές μαρτυράνε ότι από 'δώ και προς τα κάτω, υπάρχει θάλασσα.\nΚαιρός κι ετούτος. Να μην θέλει να αφήσει την άνοιξη να κουρνιάσει για τα καλά στο χωριό μας. Να φυλάει όλη την κακοκεφιά του χειμώνα, για τις μεσιανές μέρες τ’ Απρίλη. Και να σε κλείνει θες δεν θες, μέσα. Εκεί, μαζεμένον μέσα σε μια κάμαρη, με τα ζόρια σου, τις σκέψεις σου και το τσίπουρο, να σου κάνουν παρέα.\nΩς πότε όμως... “\nmaria Skouroliakou 19 Απριλίου 2018 - 5:38 π.μ.\nΕξαιρετικές εικόνες κι ας είναι μελαγχολικές!Χρήσιμες ώρες κι αυτές για το 'μέσα μας'αλλά και και γιατί το ΄κιτρινογκρί' μας φέρνει πιο κοντά την έρημο των παιδιών του κατώτερου θεού να μην ξεχνάμε τη φρίκη των ανθρωποειδών. Τουλάχιστον εδώ κάποια θάλασσα θα δροσίζει την ψυχή μας κι η άνοιξη όσο κι αν καθυστερεί θα γλυκάνει τον ευλογημένο τούτο τόπο. Μην τις φυλακίζεις τις λέξεις στην κάμαρη. Ρίξ'τες στο γιαλό! Ωραία ταξιδεύουν!


Αποχώρηση - σοκ από τον Alpha! Για ποια TV persona... "σφύριξε κι έληξε"; 0 Σχόλια\nΗ μεταγραφή της στο κανάλι προκάλεσε μεγάλο ντόρο, αλλά ακόμη μεγαλύτερη αίσθηση προκαλεί η ξαφνική αποχώρησή της! Η εντυπωσιακή ξανθιά TV persona πληροφορήθηκε ότι ο πρόεδρος δεν θα χρειαστεί άλλο τις υπηρεσίες της, σύμφωνα με τη Reallife.... Media\nΚ. Σπυροπούλου: Παίρνει δική της εκπομπή! Ποια παρουσιάστρια έβγαλε νοκ άουτ; 0 Σχόλια\nΕπιτέλους η αυριανή βασίλισσα της TV παίρνει δική της εκπομπή: Φεύγει από το πάνελ της Ναταλίας Γερμανού; Ποιο είναι ακριβώς το κόνσεπτ και ποια παρουσιάστρια έβγαλε νοκ άουτ στην προσπάθειά της να προηγηθεί στο τηλεοπτικό χρηματιστήριο; Media\nΚ. Καινούργιου: Αποκαλύπτει το λόγο που θα άφηνε την τηλεόραση! 0 Σχόλια\nΗ Κατερίνα Καινούργιου θεωρείται ένα από τα πιο αγαπητά πρόσωπα της ελληνικής τηλεόρασης. Παρ΄όλη την επιτυχία της διατηρεί χαμηλό προφίλ. Σε πρόσφατη συνέντευξή της, η συμπαρουσιάστρια του Νίκου Μουτσινά και της Μαρίας Ηλιάκης αποκάλυψε... Media\nΛάκης Λαζόπουλος: Τη νέα σεζόν το "Δια ταύτα" στον ALPHA 0 Σχόλια\nΤη νέα σεζόν, όπως όλα δείχνουν, θα κάνει την εμφάνισή της στους τηλεοπτικούς μας δέκτες η σειρά που έχει προτείνει στον ALPHA με τον τίτλο "Δια ταύτα", ο Λάκης Λαζόπουλος. Τα δημοσιεύματα υποστήριζαν ότι το σίριαλ θα έπαιζε αυτή... Media\nΓ. Παπαδάκης: Τερμάτισε πρώτος τον Ιανουάριο 0 Σχόλια\nΟ Γιώργος Παπαδάκης και η δημοσιογραφική του ομάδα έφεραν την εκπομπή Πρωινό ΑΝΤ1, για άλλη μια φορά, στις πρώτες θέσεις της προτίμησης του τηλεοπτικού κοινού. Συγκεκριμένα για τον μήνα Ιανουάριο, το κοινό 15-44 έδωσε στον Γιώργο Παπαδάκη π... Media\n"Όλα Μπάχαλο": Πρωτιά τηλεθέασης για τον Ιανουάριο! 0 Σχόλια\nΤο τηλεοπτικό κοινό επιλέγει σταθερά Θέμο Αναστασιάδη, φέρνοντας την εκπομπή ΟΛΑ ΜΠΑΧΑΛΟ ΦΕΤΟΣ για ακόμα έναν μήνα στην κορυφή της τηλεθέασης. Συγκεκριμένα, τον Ιανουάριο, η εκπομπή του Θέμου Αναστασιάδη σημείωσε τα παρακάτω ποσοστά τηλεθέα... Media\nΠρωινός καβγάς on air με τη Ζωή Κωνσταντοπούλου! (video) 0 Σχόλια\nΠοιος είδε τη Ζωή Κωνσταντοπούλου και δεν τη φοβήθηκε λίγο μετά τις 06:00 το πρωί της Παρασκευής, όταν έκανε παρέμβαση σε πρωινή τηλεοπτική εκπομπή για να διαμαρτυρηθεί επί παντός επιστητού για όσα ακούγονται για τις συνεδριάσεις της... Media\nΈνας χρόνος enikos.gr! N. Χατζηνικολάου: «Ευχαριστούμε! Συνεχίζουμε!» 0 Σχόλια\nΠέρασε κιόλας ένας ολόκληρος χρόνος από την ημέρα που το enikos.gr ξεκίνησε τη λειτουργία του. Στη διάρκεια αυτού του χρόνου συνέβησαν πολλά. Η χώρα μας έζησε δύο διαδοχικές σκληρές εκλογικές αναμετρήσεις, απέκτησε μια τρικομμα... Media\nΓ.Τράγκας: Γιατί δεν κάνει εκπομπές στον Real fm; 0 Σχόλια\nΟ Γιώργος Τράγκας απάντησε στη σελίδα του στο facebook για την απουσία του από τον Real Fm τις τελευταίες ημέρες. Διαβάστε αναλυτικά τι έγραψε για τα σενάρια που κυκλοφορούν, τη σοβαρή περιπέτειά του, αλλά και τα επαγγελματικά ραντεβού π... Media\nΧ. Παπακαλιάτης: Η ερώτηση του Λιάγκα που τον έφερε σε αμηχανία! (video) 0 Σχόλια\nΣήμερα ο Χριστόφορος Παπακαλιάτης ήταν καλεσμένος της εκπομπής "Πρωινό mou"! Κάποια στιγμή λοιπόν ο Γιώργος Λιάγκας ρώτησε τον ηθοποιό για την προσωπική του ζωή, αν δηλαδή χώρισε όπως ο ίδιος έγραψε! Τότε ο ηθοποιός και σεναριογρά... Media\nΣκύλος όρμησε στη χορεύτρια του pole dancing στο "Πρωινό mou"! (video) 0 Σχόλια\nΤα κορίτσια του pole dancing πήραν θέση στο στύλο, η μουσική ξεκίνησε και ο σέξι χορός προσέλκυσε το ενδιαφέρον όλων. Ωστόσο, σε έναν από τους παρευρισκόμενους δεν άρεσε καθόλου το θέαμα! Πρόκειται για τον σκύλο που είχε φέρει μαζί της η... Media\n"Σε πρώτο πλάνο": Οι αγρότες της νέας γενιάς! 0 Σχόλια\nΤην Κυριακή 3 Φεβρουαρίου έρχονται «Σε Πρώτο Πλάνο» 6 αγρότες με σύγχρονο προφίλ. Απόφοιτοι Πανεπιστημίου και με μεταπτυχιακές σπουδές, αποφάσισαν να βάλουν τη σύγχρονη τεχνολογία στην αγροτική παραγωγή. Έτσι, κατάφεραν να ανεβά... Media\nΚ. Σπυροπούλου: Δημοσίευσ...


Crafting για αρχάριους...η λίστα (περιέχει εκτυπώσιμο) και η οργάνωσή τους. - Anthomeli\nCrafting για αρχάριους…η λίστα (περιέχει εκτυπώσιμο) και η οργάνωσή τους.\nΚαλημέρα! Όταν ξεκινήσαμε το blogging με την Κατερίνα, δεν ήξερα καν τι σημαίνει αυτό. Με τον καιρό μπήκα σε λημέρια που δεν είχα ξαναπλησιάσει παρόλο που όλοι στην οικογένεια είναι καλλιτεχνικοί τύποι (ειδικά η Κατερίνα και ο μπαμπάς Χρήστος). Εγώ πάντα υστερούσα σε αυτό το κομμάτι και την έκφραση crafts and arts την ήξερα μόνο μέσα από τα αγγλικά βιβλία που δίδασκα. Η ανάγκη όμως σε κάνει να μαθαίνεις αρκετά πράγματα. Και έτσι σιγά σιγά ξεκίνησα να φτιάχνω πραγματάκια και να ασχολούμαι με υλικά που δεν είχα χρησιμοποιήσει παλιότερα. Ωστόσο καθότι ο ελεύθερός μου χρόνος είναι περιορισμένος και επειδή οι κατασκευές δεν είναι και το μεγάλο μου πάθος (ας μην κρυβόμαστε!) έχω μείνει σε αρχάριο επίπεδο. Είναι που δεν πιάνουν και πολύ τα χέρια μου, είναι που όταν πω να φτιάξω κάτι, ο Κώστας θα θέλει να το κάνουμε μαζί…ε, έχω μείνει μετεξεταστέα. Και τελικά έχουμε καταλήξει, εγώ να βρίσκω ιδέες, ο Κώστας να τις πάει ένα βήμα παρακάτω, να κατασκευάζουμε μαζί… και κοινώς εγώ να διατάζω κι εκείνος να εκτελεί! Χα χα!\nΈνα άλλο πρόβλημα είναι φυσικά το οικονομικό. Όπως ξέρετε, όσοι ασχολείστε με το crafting, αυτό δεν το λες και φτηνό χόμπι. Ειδικά αν δεν κυκλοφορείς πολύ στο κέντρο ή δεν κάνεις αγορές μέσα από το διαδίκτυο ή απλά εάν μένεις στην επαρχία, τα υλικά μπορεί να σου κοστίσουν το διπλάσιο.\nΗ λέξη materials έχει γραφτεί λάθος – είναι με ένα “t”. Θα διορθωθεί άμεσα.\nΈτσι, σκεφτήκαμε με την Κατερίνα να βοηθήσουμε όλες τις νέες crafters φτιάχνοντας μία λίστα με όλα τα απαραίτητα που χρειάζονται για να αρχίσει κανείς αυτό το νέο χόμπι. Έτσι, θα γλυτώνουμε χρόνο και χρήμα (ειδικά αν αποφασίσετε να κάνετε μια μαζική αγορά μέσω διαδικτύου).\nΦυσικά στο εκτυπώσιμο αρχείο δεν υπάρχει η διεύθυνσή μας πάνω στα γράμματα…..\nΒέβαια, μην φαντάζεστε ότι αυτή η λίστα είναι και η τελική σας. Ανάλογα με τις ιδέες σας και με το είδος των κατασκευών που σας ενδιαφέρει, σίγουρα αυτή η λίστα θα αλλάζει. Με άλλα λόγια, άλλα θα χρειαστείτε αν σας αρέσουν οι παιδικές χειροτεχνίες, άλλα αν σας ενδιαφέρει το ύφασμα και άλλα αν σας αρέσουν οι ξυλοκατασκευές.\nΘα προσπαθήσουμε, λοιπόν, να σας δώσουμε μια όσο το δυνατόν σφαιρική λίστα και εννοείται feel free να μας πείτε αν πιστεύετε ότι χρειάζεται να προσθέσουμε κάτι ακόμα.\nΒασικά υλικά για χειροτεχνίες\nΚόλλες (στικ, υγρή, ξυλόκολλα\nβενζινόκολλα σε σπρέι, κόλλα decoupage)\nΚολλητική ταινία (απλή, για χαρτί\nκαι χρωματιστές washi tapes,\nκόλλα με γκλίτερ)\nΑυτοκόλλητο ρολό (αυτό που\nχρησιμοποιούμε για τα βιβλία)\nΣυρραπτικό (κανονικό αλλά και μεγάλο\nγια χοντρές και ξύλινες επιφάνειες)\nΔιακορεφτή (φτιάχνει τρύπες σε\nΚατσαβίδι, (απλό και σταυροκατσάβιδο)\nΠαλιά πανιά (για καθαρισμό)\nΠλαστικά ποτήρια (για καθαρισμό\nΠοδιά (για προστασία)\nΕφημερίδες (για χρήση επιφάνειας\nΧαρτιά λευκά Α4 ή μπλοκ για\nΧρωματιστά χαρτόνια κανσόν μονόχρωμα\nή με σχέδια σε μεγάλη διάσταση ή σε μέγεθος Α4\nΦύλλο μαγνήτη για εκτύπωση\nΦωτογραφικά φύλλα για τον εκτυπωτή\nΧρώματα (ξυλομπογιές, τέμπερες, νερομπογιές, κηρομπογιές,\nΧρώματα σε σπρέι για μέταλλο ή για ξύλο\nΔιάφανο βερνίκι για ξύλο\nΧρυσόσκονη σε κόλλα\nTip: Το ξέρατε πως τις κηρομπογιές μπορείτε να τις ξύσετε με μια καλή ξύστρα ώστε να γίνουν μυτερές;\nΑνακυκλώσιμα υλικά, Άχρηστα υλικά που θα βρείτε στο σπίτι και άλλα είδη χειροτεχνίας.\nΧάρτινα πιάτα μιας χρήσης\nΧρωματιστά καθαριστικά πίπας\nΞυλάκια χειροτεχνίας ή γλωσσοπίεστρα (από το φαρμακείο)\nΚορδόνια από ρούχα\nΚουτιά από γάλα\nΡολά από χαρτί κουζίνας ή χαρτί υγείας\nΓια μεγαλύτερη ευκολία, η Κατερίνα ετοίμασε ένα εκτυπώσιμο με λίστα με όλα όσα χρειάζεστε για τις χειροτεχνίες σας ώστε να τσεκάρετε αυτά που έχετε ή θέλετε να αγοράσετε ή να βρείτε κάπου μέσα στο σπίτι.\nΦυσικά, μην περιμένετε να τα μαζέψετε όλα με την πρώτη! Αυτό θα έρθει σιγά σιγά. Θα κάνετε την αρχή με μια χειροτεχνία και μετά σίγουρα κάτι θα σας περισσέψει και θα γίνει η μαγιά για την επόμενη. Έχετε πάντα στο νου σας το χόμπυ σας πριν πετάξετε οτιδήποτε και δημιουργήστε ένα κουτί ή έναν χώρο (αν υπάρχει) στο σπίτι για να έχετε μαζεμένα όλα σας τα υλικά.\nΑποθηκεύστε και εν συνεχεία εκτυπώστε την εκτυπώσιμη λίστα με τα υλικά χειροτεχνίας για αρχάριους (και μη) από εδώ.\nΟργάνωση των υλικών σας\nTip 1: Χρησιμοποιήστε κάποια ράφια με κουτιά ή συρτάρια ή ακόμη και βαλιτσάκια με θήκες (την μικρή την βλέπετε στην δεύτερη φωτογραφία) για τα μικροπράγματα. (Κάτι παρόμοιο είχαμε κάνει στην οργανωση των lego).\nTip 2: Κρατήστε μεταλλικά τενεκεδάκια ή γυάλινα βάζα και χρησιμοποιήστε τα πρώτα ως μολυβοθήκες και τα δεύτερα για αποθηκευτικό χώρο\nTip 3: Τα κουτιά παπουτσιών είναι επίσης βοηθητικά και μπορείτε μάλιστα να τα ντύσετε με χαρτί (αυτοκόλλητο ή μη).Ελπίζουμε να σας φανούν χρήσιμα όλα τα παραπάνω. Και μην ξεχνάτε το crafting είναι εκτός από ψυχοθεραπεία (αδειάζει το μυαλό βρε παιδί μου) και ένας τρόπος να έρθετε πιο κοντά με τα υπόλοιπα μέλη της οικογένειας περνώντας μαζί τους ποιοτικό και διασκεδαστικό χρόνο!\nΠροηγούμενο άρθροΓωνιά διαβάσματος (Reading Corner) για το παιδικό δωμάτιο.\nΕπόμενο άρθροΙδέες για δώρο στη δασκάλα για το τέλος της σχολικής χρονιάς (με εκτυπώσιμα)\nΑθηνά 13 Μαΐου 2015 στο 07:11\nΠολύ χρήσιμα όλα τα τιπς, ειδικά για ανεπείδεκτους οργάνωσης σαν και εμένα!! Πολλά φιλιά! Την καλημέρα μου!\nParents Land Gr 13 Μαΐου 2015 στο 07:39\nΠολύ χρησιμή λίστα. Οσο για το αν εχουμε να προσθεσουμε θα ελεγα μπογια μαυροπινακα, αυτοκολητο μαυροπινακα (θα δειτε μεσα στη βδομαδα γιατι) και κατι πολυ δυσευρετο . ΧΡΟΝΟ….\nDESPINA P 13 Μαΐου 2015 στο 09:42\nΠολύ χρήσιμο, σκεφτόμουν να γράψω κι εγώ κάτι αντίστοιχο, αλλά τώρα δεν ξέρω αν θα το κάνω…\nChristina Makri 13 Μαΐου 2015 στο 10:57\nΕίναι ατελείωτη η λίστα πόσο δίκιο έχετε! Μαζεύεις, μαζεύεις και μαζεμό δεν έχει! Εγώ ειδικά μαζεύω και πράγματα που άλλα είναι και άλλα θέλω να τα κάνω. Πάντως τις λίστες θα τις εκτυπώσω για να δω τι μου έχει ξεφύγει…ε μια εμπειρία μεγαλύτερη την έχετε και λόγω μικρών παιδιών αλλά και λόγω μεταλύτερης προυπηρεσίας στο blogging. Την καλημέρα μου κορίτσια και ευχαριστώ για την χρησιμότατη ανάρτηση!\nΜαρία Έλενα 13 Μαΐου 2015 στο 13:14\nmama Irini 14 Μαΐου 2015 στο 06:46\nΠόσο χρήσιμο το άρθρο και το εκτυπώσιμο, μπράβο κορίτσια!\nΝα ρωτήσω και κάτι με την ευακαιρία:\nΤο πιστόλι σιλικόνης είναι άλλο από το πιστόλι θερμόκολλας που αγόρασα εγώ πρόσφατα;;;\nkathycallie 15 Μαΐου 2015 στο 10:49\nΌχι είναι το ίδιο!\nLitsArt 14 Μαΐου 2015 στο 07:24\nβέβαια η λίστα δεν τελειώνει ποτέ!!!\nAgathi 16 Μαΐου 2015 στο 06:05\nΚαλημέρα!! Εριξα μια γρήγορη ματιά. Όταν λέτε μηχάνημα βιβλιοδεσίας;; αν εχετε κατι να μου προτεινετε!!! Ευχαριστώ!! Πολυ χρησιμο άρθρο!! θα το εκτυπωσω!! Φιλια!\ndes tzav 19 Μαΐου 2015 στο 07:13\nΒλέπω ότι τα βασικά τα έχω! Καιρός να πάμε παραπέρα !\nΡένα Χριστοδούλου 1 Δεκεμβρίου 2015 στο 05:51\nΔεν βάλατε στη λίστα κι ένα δωμάτιο άδειο. Χάχα χα, ο καθένας με τον πόνο του.\nΠοιος να μας καταλάβει;\nΘάλεια Τζέλλου 22 Σεπτεμβρίου 2016 στο 11:28\nΠολύ χρήσιμη λίστα! Ευχαριστούμε πολύ κορίτσια!\nκαιτη 22 Σεπτεμβρίου 2016 στο 15:39\nΣήμερα, το διαβασα και ηδη εκτυπωσα τη λίστα (για να δω τι μου λείπει)


ΤΙ ΟΔΗΓΕΙ ΕΝΑΝ/ΜΙΑ ΖΥΓΟ ΣΤΟ ΝΑ ΒΑΛΕΙ ΤΕΛΟΣ ΣΕ ΜΙΑ ΣΧΕΣΗ;\nΑρχική σελίδα Αστρολόγοι Οδηγός Σχέσεων Τι οδηγεί έναν/μία Ζυγό στο να βάλει τέλος σε μία σχέση;\n<p>Ήταν η ώρα να μιλήσουμε και τον Ζυγό και μιας και σήμερα πιάνουμε την θεματική του χωρισμού, θα τον δούμε πώς βιώνει τις άσχημες στιγμές του αισθηματικού του κόσμου, καθώς ο Ήλιος έχει πλέον εισέλθει στον Ζυγό. Είναι ώρα να δούμε το τι μπορεί να οδηγήσει ένα/μία Ζυγό στο να βάλει τέλος σε μία σχέση.\nΟ Ζυγός είναι ένα ζώδιο της αρμονίας. Επιθυμεί συναισθήματα δυνατά και ουσιαστικά. Πολλές φορές, ακόμα και σε μικρές περιπέτειες, βάζει τα συναισθήματά του μπροστά. Πόσο μάλλον σε μία σχέση. Έτσι λοιπόν, εάν ο/η Ζυγός δεν αισθανθεί πως ο/η σύντροφός του ανταποδίδει αυτά τα συναισθήματα, εύκολα θα θελήσει να βάλει τέλος στη σχέση.\nΓενικά, λόγω του ότι συνήθως εσωτερικεύει τα συναισθήματά του, είναι πολύ πιθανόν να έχουν παρουσιαστεί προβλήματα τα οποία θα μπορούσαν να επιλυθούν, αν έκανε μία συζήτηση με τον/την σύντροφό του. Όμως, αυτή η εσωτερίκευση θυμού, οργής, πόνου, λύπης, τον οδηγούν σε αυθαίρετα συμπεράσματα. Συνήθως τον χωρισμό τον έχει πάρει απόφαση από καιρό, όταν όμως σου το ανακοινώσει, πιθανότατα δεν μπορείς να καταλάβεις το γιατί.\nΛόγω του ότι έχει συνήθως την τάση να θεωρεί τον εαυτό του το αδικημένο πρόσωπο σε μία σχέση, αν τον πιέσεις να ανοιχτεί και να σου πει γιατί θέλει αυτόν τον χωρισμό, το πιθανότερο είναι πως τελικά θα σου απαντήσει πως ο ίδιος εργαζόταν πολύ για αυτή τη σχέση, αλλά εσύ όχι. Θα σου δώσει χιλιάδες παραδείγματα για να σου εξηγήσει πως δεν έδειχνες το ενδιαφέρον που έπρεπε στη χέση σας. Ακόμα και αν δεν στο πει, συνήθως αυτός είναι ο κυριότερο λόγος για τον οποίον ένας/μία Ζυγός χωρίζει.\nΕπειδή υπάρχουν και ωραίοι χωρισμοί\nΑς μιλήσουμε λίγο λοιπόν και γι’ αυτούς τους χωρισμούς τους ωραίους. Ναι, υπάρχουν και αυτοί, αλλά αν αναρωτιέσαι, μάλλον δεν τους έχεις...


Νταλγκλίς: «Ο Τζέραρντ θα μας ενισχύσει» - Onsports.gr\nΓιάννης Ασκούνης\t17 Σεπτεμβρίου 2011, 03:11\nΝταλγκλίς: «Ο Τζέραρντ θα μας ενισχύσει»\nΟ αρχηγός της Λίβερπουλ, Στίβεμ Τζέραρντ, απέχει από τους αγωνιστικούς χώρους από τον προηγούμενο Μάρτιο, αλλά ο Κένι Νταλγκλίς πιστεύει ακόμα στην αξία του.\nΟ έμπειρος κόουτς των «κόκκινων», πάντως, έχει ξεκαθαρίσει πως δεν επιθυμεί πρόωρη επιστροφή του διεθνή ποδοσφαιριστή. Αντίθετα, αυτός θα επανέλθει μονάχα, όταν έχει ξεπεράσει πλήρως τον τραυματισμό του, ο οποίος τον κρατά μακριά από τις αγωνιστικές του υποχρεώσει τους τελευταίους έξι μήνες.\nΤο σίγουρο είναι, πως ο Τζέραρντ αναμένεται σύντομα στην βασική ενδεκάδα της Λίβερπουλ, κάτι που ενθουσιάζει τον προπονητή του:\n«Αν έχεις κάποιον σαν τον Στίβεν στην ομάδα, τότε ανεβαίνεις αυτόματα επίπεδο. Θέλουμε να έχουμε δυνατό σύνολο και αυτός θα μας βοηθήσει σε αυτή την προσπάθεια. Ένας υγιής Στίβεν Τζέραρντ ενισχύει οποιονδήποτε ποδοσφαιρικό σύλλογο».\nΣυμπλήρωσε, πάντως, πως ουδείς έχει εξασφαλισμένη θέση:\n«Δεν υπάρχει παίκτης, ο οποίος πρέπει να θεωρεί σίγουρη την παρουσία του σαν βασικός. Υπάρχουν κάποιοι που εκτιμάς διαρκώς, λόγω της γενικότερης προσφοράς τους στον σύλλογο και της μεγάλης ποδοσφαιρικής τους αξίας».


«Για ακόμη μία φορά, αποδεικνύεται περίτρανα η αδυναμία έγκαιρου και ουσιαστικού προγραμματισμού της διοίκησης του Δήμου, σε σημαντικά ζητήματα, που αφορούν την καθημερινότητα των δημοτών και των παρεχόμενων υπηρεσιών του νέου Δήμου Διονύσου. Αυτό δείχνει έλλειψη προετοιμασίας από τη νέα δημοτική αρχή αλλά και ανικανότητα γνώσης και αποτελεσματικής διοίκησης ενός μεγάλου και σύγχρονου Δήμου.\nΞεκάθαρα, όπως κατά το παρελθόν, έτσι και τώρα, δηλώνουμε την ανάγκη πλήρους Διαφάνειας σε όλες τις διαδικασίες του Γραφείου Προμηθειών, σύμφωνα με τις κείμενες διατάξεις, και την πραγματοποίηση ανοιχτών ή διεθνών διαγωνισμών, όπου απαιτείται. Και όχι την παράκαμψη τους με το πρόσχημα πάντα των «επειγουσών αναγκών», όπως συστηματικά πράττετε και στο Δημοτικό Συμβούλιο.\nΈπειτα από τις διευκρινήσεις της Διευθύντριας Οικονομικών και αναγνωρίζοντας την αναγκαιότητα προμήθειας υγρών καυσίμων και λιπαντικών, τους κινδύνους και τα προβλήματα που θα προκύψουν στην καθημερινότητα των πολιτών από την μη έγκαιρη προμήθεια αυτών, κυρίως στον τομέα της αποκομιδής των απορριμμάτων, όπου ήδη παρατηρούνται σοβαρά προβλήματα, και εφόσον εστάλη πρόσκληση για την κατάθεση προσφοράς προς όλους τους πρατηριούχους υγρών καυσίμων, που βρίσκονται στην περιοχή του Δήμου Διονύσου, ψηφίζουμε το συγκεκριμένο θέμα, με όλες τις σοβαρές επιφυλάξεις που προανέφερα.\nΣας προειδοποιούμε ότι, δεν πρόκειται στο μέλλον επ΄ ουδενί να δεχτούμε παρόμοιες πρακτικές».